HUAWEI Freelace Kini Di Malaysia – Berharga RM369

Buat korang-korang yang tak sabar menunggu kedatangan HUAWEI Freelace – kini boleh bergembira. Eh, kenapa? Sebab, HUAWEI Freelace akhirnya boleh didapati di Malaysia. Eh betul ke ni? Ya, betul!

Tersedia dalam dua pilihan warna menarik iaitu Grafite Black dan Amber Sunrise, HUAWEI Freelace ditawarkan pada harga RM369. Bagi yang berminat, HUAWEI Freelace boleh didapati menerusi HUAWEI Online Store.

HUAWEI Freelace diperkenalkan seiring dengan pelancaran siri HUAWEI P30 pada Mac lalu. Fon telinga ini dilengkapi tali yang boleh diikat pada leher. Earbud diperbuat daripada magnet – muzik terhenti apabila earbuds dicantum.

HUAWEI Freelace disertakan bateri 123 mAh dan boleh dicas melalui USB-C – bertahan sehingga 18 jam dengan sekali cas. Lebih unik, pengecasan selama 5 minit membolehkan ia bertahan sehingga 4 jam. Fon kepala ini juga menyokong penarafan kalis air IP5X. Maklumat lanjut, layari HUAWEI Mobile.


Blizzcon 2021 DiBatalkan!! – Bakal DItangguhkan Pada Tahun Hadapan!!!

Ekoran daripada Pendemik yang sedang berlangsung diseluruh dunia pada ketika ini, Blizzcon tahun ini akan dibatalkan.

Acara tersebut yang sepatutnya yang berlangsung pada November 2021 ini akan ditangguhkan pada tahun hadapan dan ini merupakan tahun kedua ia telah dibatalkan.

Teruskan bersama kami untuk mengetahui perkembangan terkini mengenai dunia teknologi.


Samsung Memperlihatkan Video Teaser Pertama Galaxy Note 8

Kepada peminat siri ‘Note’, penantian anda semakin berakhir apabila Samsung telah memuat naik sebuah video teaser pertama untuk Galaxy Note 8. Apa yang dapat dilihat daripada video teaser ini, Samsung bakal menawarkan inovasi terkini dengan teknologi yang mustahil ada pada telefon pintar hari ini.

Samsung juga menampilkan rekaan ikon seumpama Samsung Galaxy S8, yang mana menyokong rekaan bezel nipis dengan teknologi Infinity Display. Malah ia juga hadir dengan sebuah S-Pen yang menjadi keunikan pada siri ‘Note’. Nantikan maklumat terkini mengenai pelancaran rasmi Samsung Galaxy Note 8 yang akan berlangsung pada 23 Ogos 2017, di New York.


Samsung Galaxy A80 Lepas Saringan SIRIM, Bakal Hadir Pada Penghujung Mei Ini?

Baru-baru ini, Samsung telah melancarkan peranti terbaharu mereka, Galaxy A80 di Bangkok Thailand dan Menjadikan Kumpulan Kpop terkemuka dunia, BlackPink sebagai duta mereka. Justeru ia bakal tampil ke Malaysia dalam waktu yang terdekat. Hal ini kerana ia dikhabarkan telah melepasi Laman SIRIM.

Samsung Galaxy A80 ini tampil dengan sistem tri-kamera dengan kamera utamanya adalah 48MP(f/2.0) + 8MP(f2.2) + 3D TOF. Kamera utama ini juga boleh dinaikkan secara mekanikal dan di pusingkan untuk dijadikan kamera hadapan lantas memberikan rakaman swafoto terbaik.

Peranti ini dikuasakan oleh cip pemproses Snapdragon 730G, memori 8GB RAM, dan storan 128GB. Ia juga tampil dengan skrin yang mempersona iaitu 6.7 inci SAMOLED dengan resolusi 2400×1080 piksel. Dari aspek bateri juga ia tidak mengecewakan apabila ia dihadirkan dengan 3700mAh dengan sokongan pengecasan pantas 25W.

Samsung Malaysia dikhabarkan pada awalnya bakal melancarkan peranti ini bagi pasaran Malaysia pada penghujung Mei. Jadi sama-sama kita nantikan.


AWE2021: Haier Revolusikan Sektor Perkakas Rumah dengan Penyelesaian untuk Seluruh Rumah, Melangkah Melangkaui Sekadar Barisan Produk Tradisional

SHANGHAI, 31 Mac 2021 /PRNewswire/ — AWE2021 telahpun diadakan di Shanghai mulai 23 hingga 25 Mac 2021. Dengan pandemik yang masih mengancam sebahagian besar daripada planet ini, CES di A.S. dan IFA di Jerman, dua daripada tiga pameran tahunan yang paling penting di dunia untuk perkakas rumah dan barangan elektronik, telahpun diadakan secara dalam talian tahun ini. AWE2021 merupakan satu-satunya pameran yang diadakan luar talian, berperanan sebagai acara penting tahun ini yang mana pembuat perkakas rumah dan peneraju teknologi mempamerkan teknologi, produk dan jenama terkini mereka.

Jenama-jenama yang terkenal di dunia mempamerkan barisan produk dan penyelesaian terkini mereka, memaparkan pelbagai pilihan bermula daripada perkakas rumah, teknologi perkakas rumah yang canggih serta kategori serba baharu yang hanya disebut sebagai “rumah”.

Haier Smart Home menonjolkan pembezaannya dengan pembuat-pembuat lain dengan membandingkan paparan berasaskan senario dan pameran perkakas tunggal

Di satu sisi lorong panjang yang mana pembuat perkakas rumah mendirikan reruai mereka, nama-nama jenama isi rumah berabad lamanya mengekalkan legasi dengan pameran peti sejuk, mesin basuh, penyaman udara dan pencuci pinggan mangkuk yang berkualiti tinggi.

Berhadapan mereka di sebelah sisi lorong yang sama, Haier Smart Home (“Haier”, Shanghai: 600690), susulan transformasinya menjadi jenama berasaskan senario dan ekologi, mendahului dengan menjadi satu-satunya pembuat yang menyahut seruan terhadap penyelesaian yang sesuai dengan kategori “rumah” baharu. Haier mempamerkan penyelesaian pintar untuk seluruh kediaman, mencakupi bukan sekada ruang tamu, bilik tidur, dapur dan bilik mandi tetapi turut dilanjutkan bagi merangkumkan anjung dan balkoni. Dengan menggabungkan sumber, penyelesaian tersebut mencakupi semua aspek pengalaman dalam-rumah: makanan, pakaian, senario perumahan dan hiburan, bagi memberi pengalaman “kehidupan baharu” kepada penghuni rumah sejajar dengan harapan mereka.

Bagi mengambil satu contoh, dalam senario dapur pintar, peti sejuk bukan lagi sekadar sebuah peti sejuk, sebaliknya merupakan satu platform Internet Pelbagai Benda (IoT) gourmet ekologi, yang menghubungkan ketuhar untuk menyajikan Itik Panggang Peking dan mengisi semula bekalan secara automatik apabila berkurangan.

Terdahulu, kumpulan pempamer ini dirujuk secara kolektif sebagai ‘syarikat-syarikat perkakas rumah’, namun kini klasifikasi tersebut tidak lagi begitu sesuai.

Haier Smart Home berevolusi daripada pembuat perkakas rumah kepada penyedia penyelesaian senario dan perkhidmatan kehidupan.

Dalam kediaman pintar dilengkapi produk Haier, perkakas rumah berteknologi tinggi masih wujud, namun ia telah digabungkan dengan lancar ke dalam pelbagai senario kediaman untuk menjadi bahagian penting dalam rumah.

Penyaman udara bukan lagi sekadar peranti untuk menyelaraskan suhu, sebaliknya merupakan satu mekanisme diperbaharui yang berfungsi seiring dengan beberapa komponen perkakasan dan perisian bagi menyampaikan penyelesaian udara. Perkakas rumah tradisional tidak dapat memenuhi harapan penghuni rumah hari ini – hanya penyelesaian senario yang dapat menyahut cabaran tersebut.

Haier Smart Home ditransformasikan menjadi jenama berasaskan senario dan ekologi.

Haier Smart Home menghimpunkan dan memperkasa puluhan ribu rakan kongsi dalam pelbagai jenis industri yang mencakupi perkakas rumah dan kelengkapan rumah, bangunan dan bahan binaan, hartanah, makanan dan IoT dengan menyediakan perisian, teknologi serta perkhidmatan bagi mewujudkan ekologi senario kediaman pintar yang lengkap.

Melalui pemerkasaan ekologi, Haier Smart Home menyediakan penghuni dengan sebuah rumah yang berpeluang untuk memasuki era ‘kehidupan baharu’. Syarikat ini menawarkan penyelesaian yang meliputi semua keperluan dalam pelbagai senario kehidupan, sama ada pembeli belah hanya ingin memperkemas dapur, bilik tidur dan bilik mandi atau untuk pengubahsuaian lengkap.

AWE2021 bukan sahaja merupakan pameran utama yang pertama sejak awal tahun ini, tetapi juga satu acara titik perubahan yang menandakan peringkat pertumbuhan yang seterusnya untuk industri ini, seperti yang ditunjukkan oleh pameran yang berbeza pada kedua-dua sisi lorong. Di satu sisi, syarikat-syarikat perkakas rumah tradisional mempamerkan perkakas rumah baharu manakala di sisi yang lain mempunyai penyelesaian yang diperbaharui untuk senario kediaman pintar berdasarkan perkakas rumah berkenaan. Haier Smart Home berada di barisan hadapan bagi revolusi konsep apa yang diertikan untuk melengkapkan dan menyelenggara sesebuah kediaman.

Untuk maklumat lanjut, sila kunjungi http://www.haier.net/en/


Kodak Bakal Perkenalkan Smartphone Baru?!

Masih ingat dengan jenama kamera yang popular pada suatu ketika dulu, Kodak? Perkembangan pesat teknologi hari ini membuatkan jenama Kodak semakin dilupakan. Sebelum ini, Kodak pernah memperkenalkan sebuah telefon pintar, tetapi nampaknya kurang mendapat sambutan, mungkin disebabkan oleh kurangnya strategi pemasaran daripada mereka.

Kini, setelah agak lama menyepi Kodak kembali dengan sebuah teaser yang tersebar luas di laman sesawang hari ini. Melalui gambar yang dimuat naik, Kodak berkongsi sebuah gambar dengan butang kuasa seperti smartphone.

Adakah dengan kemunculan peranti daripada jenama Kodak, kita bakal melihat smartphone yang memfokuskan kepada fungsi penggambaran? Buat masa sekarang tiada sebarang maklumat mengenainya didedahkan, tetapi Kodak bakal mempamerkan peranti baru ini pada 20 Oktober 2016. Apakah kejutan yang dibawakan daripada Kodak, sama-sama kita nantikan!


Pengangkutan Gas Kabel Berkembar yang Pertama Membantu Operator di Asia Tenggara Mencapai Wawasan Digitalisasi

LONDON, 20 November 2020 /PRNewswire/ — Silverwell telah berjaya menyiapkan pemasangan sebuah pengangkat gas dengan kabel berkembar pintar yang lengkap untuk seorang pelanggan Asia Tenggara, di luar pesisir buat kali pertama di dunia. Dua sistem pengoptimuman pengeluaran pengangkut gas yang dikawal dan dipantau dari permukaan secara bebas, dipasang secara bersebelahan dalam telaga yang sama. Sistem DIAL (Digital Intelligent Artificial Lift) Silverwell membolehkan pengeluaran yang benar-benar bebas dan dioptimumkan secara jarak jauh daripada dua zon takungan pengeluaran dalam telaga luar pesisir yang terpencil. Jika dibandingkan dengan teknologi pengangkut gas konvensional yang berasaskan campur tangan manusia, pelanggan mengharapkan peningkatan dalam kadar pengeluaran yang ketara serta pengurangan risiko HSE dan kos operasi.

Dalam konteks yang lebih luas dan strategik, pemasangan DIAL, sebuah teknologi berkeupayaan digital, akan terus mendorong perubahan paradigma ke arah pengoptimuman pengangkutan gas pintar untuk para pelanggan Silverwell. Faedah perlengkapan kabel berkembar dalam mengurangkan Perbelanjaan Modal (CAPEX) cari gali oleh dua takungan pengeluaran bebas dalam satu telaga kini boleh dilaksanakan dalam lapangan pengangkutan gas. Telaga tersebut juga merupakan platform pertama tanpa manusia yang dilengkapi dengan DIAL. Keupayaan tanpa campur tangan manusia dan pengendalian secara jarak jauh membolehkan penyesuaian yang berterusan dan memungkinkan pengoptimuman pengangkutan gas yang dikeluarkan tanpa kehadiran kakitangan operasi pengeluaran di platform.

Silverwell mengenal pasti bahawa pemasangan ini adalah satu pencapaian penting untuk pelanggannya, yang merupakan penyokong kerja-kerja syarikatnya sejak sekian lama. Silverwell juga mengiktiraf sumbangan yang tidak ternilai oleh rakan kongsi pemasang tempatan yang bekerjasama dengan syarikat. Ini lebih-lebih lagi bagi menangani masalah logistik yang diakibatkan oleh pandemik COVID-19.

Untuk mengetahui lebih lanjut tentang sistem pengoptimuman pengeluaran pengangkutan buatan pintar digital Silverwell, sila layari silverwellenergy.com

Silverwell ialah pembangun dan pembuat sistem pengoptimuman pengeluaran pengangkut gas pintar digital dan merupakan peneraju yang diiktiraf dalam sektor pengoptimuman pengangkut gas. Teknologi Silverwell mengatasi reka bentuk telaga dan had operasi teknologi pengangkut gas konvensional, meletakkan syarikat tersebut di barisan hadapan inovasi dan digitalisasi dalam industri gas dan minyak. Untuk maklumat lanjut, sila layari www.silverwellenergy.com.


Jualan Pertama Realme 3 Di Lazada Catat Rekod Baru – Lebih 500 Terjual Dalam 3 Minit!

It’s a wrap! Realme berjaya mencatatkan rekod baru bagi jualan telefon terbaru mereka iaitu Realme 3 dengan sejumlah lebih daripada 2,000 terjual melalui promosi Lazada’s 7th Birthday Sale!

Lebih mengujakan apabila lebih 500 unit Realme 3 telah terjual dalam hanya 3 minit sepanjang promosi berlangsung! Ini sekaligus menjadikan Realme kini telah meletakkan satu tanda aras baru untuk jualan telefon pintar mereka.

Bagi meraikan kejayaan ini, Realme bakal mengadakan satu lagi jualan hebat di Lazada pada 4 April 2019 – menawarkan Realme 3 (3GB+32GB) pada harga istimewa iaitu RM 549 (Harga asal : RM599).


KimCy Kongsi Pengalaman Sambutan Ramadan Pertama Melalui Kempen Digi dan Astro #LebihErat

Pasangan selebriti tanah air terkenal, Akim dan Stacy (KimCy) hadir dengan sebuah video mini-siri dalam talian menerusi kempen #LebihErat. Tahun ini merupakan sambutan syawal pertama buat mereka sebagai suami isteri. Oleh itu, Digi dan Astro telah berganding bahu untuk berkongsi pertembungan antara dua budaya dengan seluruh rakyat Malaysia.

Sebanyak 5 episod yang telah dirakamkan di dalam video mini-siri, “Lebaran Akim & Stacy”. Dua episod pertama akan ditayangkan di portal hiburan Astro iaitu Gempak, manakala tiga episod lagi akan ditayangkan melalui aplikasi Capture.

Capture boleh dimuat turun secara percuma di iOS dan ANDROID serta boleh digunakan oleh pelanggan Digi ataupun bukan. Sebagai bonus, KimCy sedang merakamkan sebuah lagu raya untuk membangkitkan semangat Hari Raya tahun ini dan akan diterbitkan tidak lama lagi.

Untuk sambutan raya lebih hangat, Digi tidak ketinggalan menyumbang dua pakej data khas sempena Ramadan. Pakej pertama adalah data mingguan sebanyak 1.2GB yang bernilai RM9, serta pakej kedua adalah data bulanan sebanyak 3GB yang bernilai RM35.

Pengguna juga akan menerima perkhidmatan penstriman tanpa had untuk beberapa perkhidmatan muzik dalam talian seperti Sportify. Untuk maklumat lanjut mengenai pakej ini, anda boleh layari laman promosinya

Video mini-siri ‘KimCy’ telah bermula pada 8 Jun yang lepas dan peminat boleh menyaksikan episod baru pada setiap hari Rabu. Peminat juga boleh bersosial dengan peminat yang lain menggunakan hashtag #LebihErat.


Samsung Bakal Melaksanakan Acara Khas Dikenali Sebagai Galaxy Unpacked For Every Fan!! – Bakal Perkenal Galaxy S20 Fan Edition?

Ada suatu kejutan buat peminat Samsung apabila mereka dikhabarkan bakal melaksanakan satu acara khas yang dikenali sebagai Galaxy Unpacked For Every Fan pada 23 September ini.

Dikhabarkan acara ini bakal memperkenalkan peranti terbaharunya yang dikenali sebagai Samsung Galaxy S20 Fan Edition.

Jadi, teruskan bersama kami untuk mengetahui perkembangan acara ini!!


Pendedahan Ujian Benchmark Xiaomi Mi 9 – Mendahului Kirin 980 Sebanyak 26%!

Pelancaran Xiaomi Mi 9 bakal diumumkan pada 20 Februari ini, semakin banyak informasi dikongsikan oleh Lei Jun di Weibo dan forum Xiaomi sendiri.

Setelah reka bentuk Xiaomi terdedah di laman sesawang, prestasi dalaman Mi 9 turut menjadi tumpuan seluruh dunia. Menurut apa yang dikongsikan, peranti ini menggunakan cip pemproses Snapdragon 855 dan mempunyai prestasi yang cukup menakjuban di mana ia mencapai skor 387851 dalam versi Antutu v7.2.4.

Dalam carta ujian benchmark Antutu, peranti yang paling memuaskan di bawah Snapdragon 845 adalah Nubia Mars dengan skor 320996, manakala Huawei Mate 20 yang beroperasi di bawah Kirin 980 mencapai skor 308140, serta iPhone XS mencapai skor 361035.

Bermakna Mi 9 adalah 20.8%, 25.9% dan 7.4% lebih tinggi berbanding Nubia, Huawei dan iPhone. Prestasi yang semakin meningkat dan berkuasa ini turut menjadikan ia sebuah peranti yang mesti dimiliki tahun baru ini.


LEAGOO M5 Edge Dilancarkan Dengan Paparan Lengkung

Skrin melengkung pada peranti pintar bukan lagi perkara baru, teknologi ini semakin meluas digunakan oleh kebanyakan pengeluar. Oleh itu, LEAGOO telah memperkenalkan peranti terbaru yang diberi nama LEAGOO M5 Edge.

Paparan bersaiz 5 inci beresolusi 720 x 1280 dengan kepadatan 294ppi, cip pemproses MediaTek 6737 digunakan, RAM sebanyak 2GB dan storan dalaman 16GB. Pada bahagian kamera belakang 13 Megapiksel F/2.0 dan kamera depan 8 Megapiksel F/2.4 bersama mod FotoNation serta binaan kerangka logam dengan proses potongan CNC.

Sistem operasi Android Marshmallow dengan bekalan kuasa bateri berkapasiti 2000mAh sahaja. Selain itu, sistem keselamatan peranti dilengkapi dengan pengimbas cap jari di bahagian belakang. Harga bagi peranti ini belum diumumkan oleh pihak LEAGOO.


Grab Lancar GrabSupermarket Di Lembah Klang!!!

Grab kini telah melancarkan GrabSupermarket yang pertama bagi rantau ini yang terletak di tengah-tengah lembah klang. GrabSupermarket pada masa ini memberikan lebih daripada 2,500 produk termasuk pelbagai pilihan barang-barang rumah tangga, keperluan dapur, keperluan kecantikan dan kesihatan serta hasil segar dari gudang dan ladangnya.

Dengan yuran penghantaran secara percuma, GrabSupermarket membawa hasil segar yang berpatutan dan berkualiti tinggi ke pintu pelanggan dengan nilai maksimum dan kesegaran dalam masa 24 jam. Model penghantaran pada hari berikutnya membolehkan kami memastikan hasilnya dihantar dari pelbagai ladang dan pembekal bermitra langsung kepada kami, dan dari kami kepada pelanggan, semuanya dalam 24 jam.

Perkhidmatan peruncitan dan runcit segera Grab yang berkembang pesat terdapat di lapan negara Asia Tenggara dan lebih daripada 70 bandar. GrabMart mengira lebih 12,000 kedai runcit sebagai rakan kongsi di rantau ini, memberikan pelanggan Asia Tenggara cara mudah untuk mengakses produk penting dan laris atas permintaan dalam masa 30 minit.


Huawei MateBook Memenangi 15 Anugerah Ketika MWC 2016

Peranti 2 dalam satu Huawei yang terbaru, MateBook diperkenalkan ketika Mobile World Congress 2016 baru-baru ini dan terus menerima 15 pengiktirafan dari pelbagai pihak, sekali gus menunjukkan visi dan misi Huawei untuk menghasilkan peranti yang bukan sahaja cantik, malah hebat dan berkuasa. Berikut adalah senarai penuh pengiktirafan tersebut:


[ Peringatan ] Penggunaan PowerBank Dilarang Dalam Penerbangan Air Asia!

Pihak Air Asia telah mengeluarkan satu notis bahawa penumpang yang membawa powerbank dalam bagasi kabin mereka adalah tidak dibenarkan mengecas dalam penerbangan.

Terdapat beberapa syarat yang perlu diikuti, seperti berikut:

Perlu diingatkan, setiap penumpang adalah terhad kepada maksimum bateri Lithium Ion 02 untuk kegunaan peribadi sahaja, kapasiti bateri tidak boleh melebihi 100wh atau 20000mAh dan hanya dibenarkan Hand Carried.


HeveaConnect, Pasaran Digital Untuk Getah Asli Lestari alu-alukan pelaburan daripada Singapore Exchange

SINGAPURA, 4 Mac 2021 /PRNewswire/ — Hari ini, HeveaConnect Pte Ltd (“HC”) mengumumkan bahawa Singapore Exchange (“SGX”) telah memiliki pegangan minoriti dalam HC dengan tujuan untuk mempercepatkan pendigitalisan industri getah asli. SGX turut menyertai Halcyon Agri Corporation Limited (“HAC”), ITOCHU Corporation dan DBS Bank Ltd sebagai pemegang saham dalam HC.

Dengan warisan perdagangan selama lebih 100 tahun, Singapura merupakan hab dan tumpuan bagi perdagangan getah asli global. Pasaran SICOM SGX diiktiraf dengan meluas sebagai pusat penemuan harga dunia untuk getah asli dan indeksnya merupakan penanda aras penentuan harga global untuk peserta sepanjang rantaian nilai getah asli.

SGX memainkan peranan penting dalam menyokong komuniti getah global menerusi penanda aras harga global SICOM, perkhidmatan penimbangtaraan dan suit penyelesaian pengurusan risiko derivatif. Ketika dunia beralih ke arah sambungan merata, terdapat keperluan yang semakin meningkat terhadap pendigitalisan dalam industri getah tradisional. HeveaConnect, pasaran digital untuk getah asli yang dihasilkan secara lestari, merupakan platform yang ideal untuk memenuhi keperluan pasaran ini.

Misi HC adalah untuk menjadi tulang belakang data bagi usaha industri berkenaan untuk membangunkan bekalan getah asli yang mampan. Platformnya merintis papan pemuka kelestarian hari ini, menyediakan peserta pasaran global dengan rantaian bekalan bersepadu yang penting, data kebolehkesanan dan kelestarian. Pelaburan SGX dalam HC bertujuan untuk meningkatkan keupayaan HeveaConnect sebagai platform penemuan harga untuk getah asli lestari. Ini seterusnya akan menggalakkan amalan terbaik dalam seluruh rantaian nilai getah asli.

Sebagai sebahagian daripada pelaburan tersebut, harga niaga hadapan SICOM akan disediakan pada platform HeveaConnect bagi memudahkan spot getah fizikal dan penemuan harga jangka panjang terhadap penanda aras SICOM.

Lee Beng Hong, Pengarah Urusan Kanan, Ketua Pendapatan Tetap, Mata Wang dan Komoditi, SGX berkata, “Pergerakan industri getah ke arah pendigitalisan rantaian nilai dan peralihan menuju getah lestari merupakan objektif utama yang mengujakan kami untuk menyokongnya. Sebagai penanda aras penentuan harga global yang utama untuk getah asli, kami berharap dapat meminjamkan kepakaran kami bagi membangunkan selanjutnya pembentukan harga yang cekap dan telus dalam perdagangan getah fizikal, untuk disokong oleh kerangka data dan infrastruktur yang selamat mahupun bebas.”

Ray Ferguson, Pengerusi Bebas HeveaConnect berkata, “Objektif utama HeveaConnect dari awal adalah untuk membina perniagaan disruptif yang meningkatkan proses penemuan harga dan memudahkan kolaborasi terhadap kelestarian. Dengan sokongan daripada pemegang saham pengasas, HeveaConnect berupaya untuk membangunkan dan memperbaiki platform perdagangan yang bersedia untuk penerimaan industri yang lebih luas. Kini kami berbesar hati untuk mengalu-alukan SGX serta rakan kongsi masa depan lain untuk meningkatkan lagi ekosistem buat semua.”

HeveaConnect sebagai Platform Bebas bagi Menggalakkan Penyertaan Industri

Sebagai tanda bagi mengalu-alukan penyertaan industri ke dalam HC, HAC akan melepaskan kedudukannya sebagai pemegang saham pengawal dalam HC, dengan memperuntukkan 59,962 saham (mewakili 14.73% kepentingan dalam asas pegangan saham yang diperbesar) daripada pegangan saham sedia adanya dalam HC kepada pemegang amanah bebas, untuk diagihkan kepada organisasi-organisasi layak yang terlibat dalam mempromosikan agenda kelestarian dalam industri getah asli. Dengan peningkatan penglibatan daripada kumpulan minat yang berbeza, peranan HC sebagai platform umum yang bebas akan ditingkatkan dan mendapat lebih banyak daya tarikan dengan pengeluar serta pelanggan getah asli.

Andrew Trevatt, Pengarah dalam HeveaConnect, mewakili HAC berkata, “Pelaburan oleh SGX merupakan satu pencapaian luar biasa untuk HC, tatkala ia meneruskan perjalanan di laluannya untuk menjadi pelopor dalam pendigitalisan industri getah asli. Kami mengiktiraf bahawa sokongan dan penyertaan industri adalah amat penting dalam mendorong HC ke peringkat pertumbuhan yang seterusnya. Komitmen kami dalam HC telah dan akan tetap teguh dan ini begitu selari denga hasrat awal kami untuk mewujudkan platform fizikal umum yang adil dan saksama untuk semua peserta rantaian bekalan getah asli.”

Pasaran Penemuan Harga Pilihan untuk Perdagangan Getah Fizikal

Sejak penubuhannya pada April 2019, HeveaConnect berjaya memadankan lebih 250,000 tan metrik getah asli fizikal untuk syarikat-syarikat tayar global utama termasuk Michelin dan Bridgestone, dengan nilai jualan kasar melebihi USD $325 juta.

Gerald Tan, Ketua Eksekutif HeveaConnect, berkata, “Kami mendigitalisasikan seluruh rantaian bekalan getah asli – bermula daripada peladang kepada pengeluar, daripada pengguna kepada pemudah cara – dalam ekosistem diperkaya data. Platform terbina khas kami menyelaraskan aliran kerja pesanan-kepada-penunaian bagi meningkatkan proses membuat keputusan dan pengurusan risiko. Kami juga menawarkan alat digital bagi mengumpul data rantaian bekalan yang bernilai di lapangan. Mematuhi dasar perolehan yang ketat, perkhidmatan ini memenuhi keperluan kelestarian dan kebolehkesanan yang kritikal untuk pelanggan kami, pembiaya serta NGO.”

Segsarn Trai-Ukos, Pengarah Urusan SMPT (Michelin) menambah, “Kami telah menggunakan platform HC selama 22 bulan dan dapat melihat faedah-faedah platform digital. Kami gembira melihat SGX menyertai HC sebagai pemegang saham Kini, penting untuk HC meningkatkan bilangan peserta dan memastikan penerimaan pasaran yang luas dalam seluruh rantaian bekalan penuh.”

Brian Miller, Pengerusi Dewan Perniagaan Persatuan Getah Antarabangsa Singapura (Singapore International Chamber of Commerce Rubber Association) menyatakan, “Pendigitalisan dan kelestarian dalam rantaian bekalan getah merupakan perkembangan pasaran yang penting dan kami gembira dapat melihat banyak inisiatif yang hebat dalam beberapa bulan kebelakangan ini yang memberi tumpuan pada aspek utama ini.”

Terbuka kepada semua pengguna pasaran getah yang boleh dipercayai, HeveaConnect menyelesaikan kecekapan rantaian bekalan, meningkatkan perdagangan dua hala dan seterusnya akan membangunkan proses perdagangan pelbagai hala. Inovasinya melibatkan Platform HeveaConnect, HeveaPro, HeveaTrace dan HeveaGrow yang dapat menangani cabaran dalam seluruh rantaian bekalan. HeveaConnect menggalakkan teknik pengeluaran getah yang lestari dan boleh diaudit, menyokong getah disokong data yang boleh dikesan dan menyediakan penemuan harga yang unggul untuk Getah Asli Lestari.

HeveaConnect yang ditubuhkan dan berpangkalan di Singapura membawakan kepada anda masa depan perdagangan komoditi. Kami merupakan peneraju yang mendigitalisasikan rantaian bekalan getah asli di seluruh dunia bagi mewujudkan ekosistem berkuasa teknologi yang diperkaya dengan data. Transformasi digital ini membolehkan analisis yang mendalam dibuat terhadap rantaian bekalan untuk mengenal pasti risiko alam sekitar, sosial dan kewangan yang membenarkan intervensi bersasaran.

Di HeveaConnect, kami menggunakan teknologi bagi mendayakan ketelusan data dan mengukuhkan kepercayaan. Kami menyediakan perisikan dan pandangan industri bagi memperkasa pelanggan kami untuk membuat keputusan yang lebih pintar. Kami berusaha untuk mengenal pasti isu dan menyampaikan penyelesaian yang akan menentukan semula bagaimana komoditi dihasilkan dan didagangkan.

Untuk maklumat lanjut, sila kunjungi www.heveaconnect.com.

Keywords: Banking/Financial Service Computer/Electronics Environmental Products & Services


Apple Watch Diberi Jaminan 3 Tahun – Isu Bateri Mengembung

Apple Watch ialah sebuah jam tangan pintar yang cantik tetapi adakah anda tergolong di dalam segelintir pengguna Apple Watch generasi pertama (series 1) yang menghadapi masalah bateri mengembung?

Oleh itu, Apple telah memberikan jaminan gantian bateri secara percuma sehingga tiga tahun kepada penggunanya. Bateri yang mengembung akan memberi kesan serius dengan memisahkan cantuman antara kerangka dengan paparan skrin.


Reviu Eksklusif: HUAWEI Mate 10.4 Hadir Dengan Skrin HD 2K + Kirin 820 + WiFi6 Pasti Sesuai Untuk Kelas Atas Talian!!!

Oleh sebab COVID-19 ini, selain sesetengah orang yang akan terus bekerja di rumah, ramai pelajar perlu belajar dalam kelas atas talian dan membuat kerja rumah secara atas talian. Oleh itu, korang memerlukan tablet dengan harga yang berpatutan dan memberi banyak fungsi praktikal. Walaubagaimanapun, HUAWEI MatePad 10.4 terbaru yang admin ingin memperkenalkan sebenarnya tidak jauh berbeza dengan komputer riba, tetapi harganya lebih berpatutan berbanding dengan komputer riba. Jom lihat fungsinya yang berguna!

Penampilan keseluruhan MatePad 10.4 sangat mirip dengan MatePad Pro yang dilancarkan sebelumnya, bingkainya agak bulat dan tekstur belakang  peranti ini menggunakan matte kelabu. Beratnya hanya 450g dan ketebalannya adalah 7.45mm, boleh dikatakan sangat nipis!

Bahagian di sudut kanan atas adalah kamera, flash light dan mikrofon.

Terdapat dua pembesar suara dan suis kuasa di bahagian atas peranti; Bahagian bawah peranti  merupakan USB Type-C dan dua pembesar suara yang lain.

Slot kad SIM ada di sebelah kiri badan peranti; terdapat butang kawalan kelantangan dan 4 lubang mikrofon di sebelah kanan.

Di samping itu, semasa membeli MatePad 10.4, penutup pelindung papan kekunci juga dihadiahkan kepada pengguna. Pengguna boleh menjadikannya sebagai kerangka untuk tablet dan menggunakannya sebagai komputer riba mini, memang mudah sekali!

Tablet baru kali ini telah mempertingkatkan skrin menjadi 10.4 inci, dan menyediakan paparan gambar berkualiti tinggi 2K untuk pengguna. Gamut warna NTSC 70.8% membolehkan pengguna dapat menikmati visual yang hebat sama ada foto ataupun video. Pembiakan warna sangat baik, kesan cahaya dan bayangan serta perinci gambar dipaparkan dengan menarik!

Skrin 10.4 inci yang besar mempunyai nisbah 16:9.6 dan bingkai 7.9 mm sehingga mempunyai nisbah skrin-ke-peranti 84%. Jika bingkainya lebih sempit, memang lebih baik! Yang perlu disebutkan bahawa MatePad 10.4 telah disahkan mempunyai perlindungan mata biru yang rendah oleh TUV Rheinland semasa korang menghidupkan mod pelindung mata; Jika korang membaca selama masa yang panjang, korang juga boleh menggunakan mod eBook yang berskala kelabu; atau kebanyakan pengguna yang kegemaran model gelap untuk melindungi mata dan mengurangkan keletihan.

Produk terbaru HUAWEI biasanya menumpukan pada rantaian ekologinya yang tersendiri, terutamanya fungsi HUAWEI Share yang sangat popular, jadi MatePad 10.4 mempunyai fungsi HUAWEI Share dan kolaborasi multi-screen supaya pengguna dapat menggunakan tablet dan operasi skrin telefon pada masa yang sama ~

Terdapat dua cara untuk guna tablet dan telefon bimbit pada masa yang sama. Salah satunya adalah dengan mengaktifkan fungsi [Wireless Screencasting] pada kedua-dua peranti tersebut, dan antara muka telefon akan segera muncul di tablet. Kaedah lain adalah setelah tablet disambungkan ke papan kekunci, pengguna hanya perlu mengaktifkan Bluetooth dan HUAWEI Share dari telefon bimbit, dan kemudiannya menjajarkan kawasan NFC di bahagian belakang telefon dengan Shift dalam keyboard (logo NFC dicetak pada masa yang sama). Oleh itu, korang  boleh tap dan sambungkan kedua-dua peranti.

Setelah disambungkan, pengguna dapat menyeret dan meletakkan fail di antara kedua-dua peranti, membalas WhatsApp, atau bermain permainan tanpa masalah untuk korang menikmati hiburan di tempat kerja dan kelas dengan lebih mudah dan senang.

Selain itu, MatePad 10.4 juga menyokong App Multiplier “Penglihatan selari”. Yang sedikit berbeza dari split skrin, peranti ini boleh menggunakan fungsi split skrin bagi aplikasi yang sama, terutamanya dalam aplikasi membeli-belah. Pengguna dapat menampilkan pilihan membeli-belah di kedua-dua skrin untuk memudahkan pengguna membandingkan harga dan meningkatkan pengalaman membeli-belah atas talian!

Yang perlu diingat bahawa bukan semua aplikasi juka sokong App Multiplier, dan pengguna dapat memeriksanya di bahagian setting dan memilih untuk mengaktifkannya sendiri.

MatePad 10.4 dilengkapi dengan pemproses Kirin 820 kali ini yang menggunakan pemproses 7nm dan seni bina NPU yang dikembangkan oleh HUAWEI. Oleh itu, peranti ini mempunyai kecekapan yang lebih efisien dan meningkatkan prestasi AI berbanding dengan Kirin 810 yang digunakan pada generasi sebelumnya. Peranti ini juga dilengkapi dengan GPU Mali-G57 yang disokong oleh teknologi GPU Turbo. Oleh itu, peranti ini dapat memberi prestasi yang sangat baik walaupun di bawah penggunaan yang berat, dan membawa pengalaman pengguna yang terbaik kepada pengguna.

Selain itu, peningkatan perkakasan terbesar MatePad 10.4 adalah untuk menyokong WiFi 6. Peranti ini mempunyai lebar jalur yang lebih tinggi, latensi yang lebih rendah dan penggunaan kuasa yang rendah berbanding dengan WiFi 5. Selain menyokong lebar jalur maksimum 160MHz, peranti ini juga dapat menyokong sebanyak 128 peranti pada masa yang sama, penundaan serendah 10 ms, operasi sistem dan operasi permainan berjalan lancar tanpa terganggu, dan penggunaan tenaga dikurangkan sebanyak 30%.

Sudah tentu, semua perkara di atas mesti digunakan dengan penghala HUAWEI WiFi 6 AX3. Walaupun tidak ada fungsi sambungan One Tap, peranti ini masih boleh membawa isyarat yang lebih baik kepada pengguna. Walaubagaimanapun, pengguna harus jelas bahawa WiFi digunakan untuk membantu menerima dan menghantar isyarat dengan lebih baik, bukan untuk meningkatkan kelajuan internet!

Selain itu, ramai orang yang perlu menggunakan Google Drive, Doc dan lain-lain di tempat kerja atau kelas atas talian, dan pengguna juga dapat menggunakannya di MatePad 10.4. Sekiranya korang menggunakan HUAWEI Browser, korang boleh klik pada ikon tetapan di sudut kanan atas dan pilih Laman Desktop supaya halaman tersebut dapat digunakan dalam versi komputer.

MatePad 10.4 mempunyai kapasiti bateri besar sebanyak 7250mAh. Peranti ini dapat terus bermain video yang berdefinisi tinggi sepanjang 12.5 jam, dan juga menyokong fungsi pengecasan pantas 22.5W. Pihak HUAWEI mengatakan bahawa peranti ini hanya memerlukan setengah jam untuk mengecas tablet 30%, dan boleh dicas sepenuhnya dalam dua jam. Setelah reviu sebenar oleh admin, peranti ini memang berjaya mengecas dengan cepat hingga 30% dalam masa setengah jam, dan memerlukan 2 jam 11 minit untuk mengisi sampai 100%. Prestasi pengecasan pantas boleh dikatakan sangat bagus!

Dari segi kualiti suara, MatePad 10.4 dilengkapi dengan empat pembesar suara dan empat mikrofon yang diselaraskan oleh Harman Kardon, dan dilengkapi dengan fungsi noise-cancellation yang memberi output vokal yang stabil dan jelas. Fungsi ini memainkan peranan yang besar dalam video call, suara manusia dapat menjadi lebih menonjol di berbagai-bagai lingkungan, dan pengguna juga dapat menikmati pengalaman panggilan yang jelas.

Secara keseluruhan, HUAWEI MatePad 10.4 mempunyai fungsi yang sangat lengkap. Yang boleh dikatakan cukup baik sebagai komputer riba versi mini sama ada untuk pelajar yang belajar atas talian atau pekerja pejabat yang bekerja pada jangka masa panjang! Tablet ini dapat membantu semua orang menyelesaikan masalah dalam kehidupan seharian, terutamanya dari segi fungsi kolaborasi multi-screen supaya pengguna dapat menyelesaikan lebih banyak tugas tanpa mengangkat telefon, dan meningkatkan efisien. Sudah tentu, yang paling penting ialah HUAWEI MatePad 10.4 ini hanya berharga RM1499. Sekiranya korang ingin membeli atau mengetahui maklumat lebih lanjut, korang boleh melayari laman web rasmi HUAWEI: https://consumer.huawei.com/my/tablets/matepad-new/


Grab Bakal Kenakan Penalti Sebanyak RM3 Untuk Pembatalan Tempahan – Bermula 25 Mac 2019

Sebut sahaja mengenai Grabcar pasti ramai dalam kalangan kita sering menggunakan perkhidmatan ini kan? Memang tidak dapat dinafikan, perkhidmatan ini semakin mendapat tempat dalam kalangan rakyat Malaysia tidak mengira umur dan jantina.

Tahukah anda bahawa grab bakal mengenakan penalti SEBANYAK RM3 kepada penumpang untuk mana-mana yang berikut:

*Polisi ini akan bermula di Lembah Klang pada 25 Mac 2019 dan bandar-bandar lain pada 27 Mac 2019. Maklumat lanjut layari, GRAB.


Rakaman Video Pendek Dengan iPhone XS Max – Tim Cook Berasa Puas!

Ramai yang berasa tidak puas hati dengan iPhone XS dan XS Max di mana peningkatan yang sedikit tetapi dengan harga jualan yang terlalu tinggi, apatah lagi keupayaan kamera yang tidak selaras dengan perkembangan dalam arena penggambaran.

Apa-apa pun laman DxOMark baru sahaja mengeluarkan skor iPhone XS Max setinggi 105 berada di tangga kedua setelah Huawei P20 Pro, sekaligus membuktikan prestasi Apple yang masih berkuasa. Terkini, sebuah video pendek “Somewhere” berdurasi 2 minit yang diambil oleh pengarah Crazy Rich Asians, Jon M. Chu telah dimuat naik ke YouTube WIRED.

Menurutnya, video ini diambil sepenuhnya dengan kamera iPhone XS Max dan tidak menambah sebarang warna serta tidak menggunakan alat tambahan seperti lampu atau aksesori lensa semasa merakam. Lain pula dengan filem pendek “Three Minutes” tahun lepas yang banyak menggunakan alat tambahan.

Video pendek ini juga disyorkan dan dikongsikan oleh CEO Apple Tim Cook di twitter beliau. Apa pandangan anda semua? Puas hati dengan rakaman video ini?


OnePlus 7 Bakal Diperkenal Kepada Umum Bulan Depan – 14 Mei 2019!

Sejak kebelakangan ini, kita banyak mendengar berita perihal kebocoran pewaris baru OnePlus iaitu OnePlus 7. Terkini, OnePlus mendedahkan model tersebut bakal dilancarkan pada bulan hadapan.

Memetik video penggoda yang dikongsi oleh OnePlus, OnePlus 7 bakal diperkenalkan pada 14 Mei depan. Paling menarik perhatian, penggunaan perkataan ” siri OnePlus” jelas memberi bayangan syarikat tersebut bakal hadir dengan lebih daripada satu versi untuk model tersebut.

Get ready for the OnePlus 7 Series.https://t.co/ViZaz53XXk pic.twitter.com/9oRGqVqLOH

— OnePlus (@oneplus) April 23, 2019

Apakah agaknya kejutan bakal dibawa oleh OnePlus kepada peminat setia mereka? Sama-sama kita tunggu kemunculan pewaris baru ini dan kekal bersama eRing untuk lebih info terkini!


[TERTIRIS] : Redmi K30 Bakal Dibekalkan Bateri 4,500mAh – Pengecasan Penuh Dalam Satu Jam

Redmi dikatakan bakal muncul dengan Redmi K30 pada 10 Disember 2019 dalam sebuah acara pelancaran yang bakal berlangsung di China. Kini, Redmi dilihat terus mengacah orang ramai mengenai spesifikasi dalamannya. Terbaru, Redmi K30 dikatakan bakal dibungkus dengan bateri berkapasiti 4,500mAh – di mana 500mAh lebih besar berbanding pendahulunya iaitu Redmi K20.

Selain itu, Redmi juga mengatakan bahawa bateri ini dibekalkan dengan sokongan pengecasan pantas 30W – yang mana didakwa berupaya mengecas penuh dalam masa satu jam. Redmi mendakwa pengecasan pantas 30W ini adalah berbeza dengan teknologi pengecasan 30W sedia ada di pasaran – ia mempunyai kecekapan pengecasan sehingga 97%.

Khabar angin sebelum ini mendedahkan Redmi K30 mungkin dijana cip pemproses Snapdragon 765G dan dibekalkan paparan bersaiz 6.67″ bersama lensa utama sebesar 64MP. Apakah kejutan yang bakal dibawakan Redmi untuk kali ini? Sama-sama kita tunggu!


Huawei HDD Portable Berkapasiti 1TB Khas Untuk Siri Huawei Mate 20!

Huawei telah memperkenalkan sebuah aksesori khas bagi siri Huawei Mate 20 yang dikenali sebagai Huawei HDD Portable. Pemacu cakera keras ini menyokong ruang simpanan yang sangat besar iaitu mencecah 1TB dengan rekaan kalis air.

Selain boleh digunakan untuk membuat salinan segala kandungan data dan juga media, ia secara automatik akan terus mengecas telefon pintar dari Mate 20 apabila disambungkan dengan HDD Portable ini.

Lebih istimewa, telefon pintar daripada siri Huawei Mate 20 boleh dicas dengan pantas menggunakan sokongan tiga output berbeza iaitu 5V2A (10W), 9V2A (18W) dan juga Huawei SuperCharge 5V4.5A (22.5W). Buat masa ini, HDD Portable hanya menyokong siri Huawei Mate 20 sahaja, dan yang pasti lebih banyak model akan disokong pada masa akan datang.

Buat masa sekarang, peranti ini masih belum dibawa masuk secara rasmi ke pasaran Malaysia. Tetapi jika berminat, anda boleh membelinya pada harga RM399 di sini.


OPPO F7 128GB Diumumkan Dengan Tanda Harga RM1,699 – Sunrise Red Dan Diamond Black

Minggu lepas OPPO Malaysia telah melancarkan peranti terbaharu OPPO F7 ke pasaran tempatan dengan dua varian, 64GB dan 128GB. Memandangkan harga untuk varian 128GB tidak disertakan pada masa itu, kini pihak OPPO telah mengumumkan varian 128GB dengan tanda harga RM1,699.

Dalam menyambut kehadiran peranti F7, OPPO turut mengumumkan kerjasama mereka dengan pihak Maxis menawarkan peranti dengan pakej yang menarik. OPPO F7 boleh didapati pada harga serendah RM1 sekiranya pelanggan mendaftar pelan MaxisONE Plan 158.

Bagi sesiapa yang tidak mahu terikat dengan kontrak telco, peranti ini boleh di pra-tempah bermula pada 23 April hingga 27 April 2018 di mana-mana kedai konsep OPPO, laman rasmi OPPO, atau wakil sah OPPO seluruh Malaysia.

Lebih mudah lagi, pelanggan yang ingin membuat pra-tempahan boleh ke gedung beli-belah atas talian seperti Lazada, 11street, atau Shopee. Sementara, OPPO F7 128GB disediakan dengan pilihan warna Sunrise Red dan Diamond Black.

Hands-on!! OPPO F7, Peranti Berskrin Penuh 6.23 Inci Dengan Nisbah 19:9


Cisco Lancarkan Program Pembiayaan 0% untuk Menyokong PKS di Malaysia

KUALA LUMPUR, Malaysia, 7 Julai 2020 /PRNewswire/ — Cisco kini melancarkan satu program pembiayaan baharu bagi membolehkan perusahaan kecil dan sederhana (PKS) di Malaysia membeli produknya dengan faedah 0%, tanpa kos pendahuluan, dengan syarat pembayaran bulanan tetap selama 3 tahun. Tawaran ini merangkumi semua portfolio produk Cisco termasuk perisian, perkakasan dan perkhidmatan.

Pelancaran program ini seiring dengan langkah Malaysia melonggarkan langkah kawalan COVID-19 dan membuka semula ekonomi, yang bakalmenyaksikan pelbagai sektor ekonomi kembali beroperasi di bawah Perintah Kawalan Pergerakan Pemulihan (PKPP). Walau bagaimanapun, gangguan berterusan terhadap rantaian bekalan dan pengurangan aktiviti perniagaan di negara telah menyaksikan banyak PKS – yang merangkumi 98.5% daripada jumlah perniagaan berdaftar dan sekitar 65% pekerjaan di negara – menghadapi kesukaran untuk mengekalkan operasi akibat daripada wabak ini.

“Wabak ini telah mendatangkan impak besar kepada perniagaan di seluruh negara. Namun, situasi ini juga memacu anjakan pemikiran yang pantas. Kini, mereka lebih bersedia untuk menerapkan teknologi ke dalam pelbagai aspek perniagaan mereka, serta merancakkan transformasi digital untuk bertahan dalam keadaan sekarang dan memacu pertumbuhan masa depan. Justeru, anjakan digital ini juga akan memainkan peranan penting dalam ekonomi Malaysia pada keseluruhannya, memandangkan sektor PKS ini menyumbang hampir dua pertiga daripada semua pekerjaan di Malaysia,” demikian kata Albert Chai, Pengarah Urusan, Cisco Malaysia.

Sebagai enjin pertumbuhan yang penting bagi Malaysia, PKS menyumbang sebanyak 38.3% kepada KDNK keseluruhan Malaysia pada tahun 2019. Bagi membantu meringankan kesan pandemik ke atas perniagaan, kerajaan telah memperkenalkan pelbagai pelan rangsangan di bawah Pakej Rangsangan Ekonomi Prihatin Rakyat (PRIHATIN) dan Pelan Pemulihan Ekonomi Negara (PENJANA) sepanjang empat bulan yang lepas, termasuk penawaran moratorium pinjaman kepada PKS, dana bantuan khas, dan subsidi gaji kepada semua majikan.

Di samping itu, PKS kini lebih cenderung bergantung pada teknologi untuk mendigitalkan perniagaan mereka dan kembali beroperasi berdasarkan garis panduan yang ditetapkan, membuka peluang pertumbuhan baharu, serta menyumbang kepada pemulihan ekonomi pada keseluruhannya. Program baharu oleh Cisco ini bertujuan memberikan sokongan kewangan kepada PKS yang berusaha melengkapkan diri dengan peralatan dan penyelesaian yang diperlukan untuk merancakkan perniagaan mereka pada era digital baharu ini.

“Program pembiayaan ini akan memudahkan PKS tempatan untuk memulakan perjalanan pendigitalan mereka. Dalam keadaan ekonomi dunia yang tidak menentu ini, kami di Cisco komited untuk memainkan peranan bagi meringankan beban PKS di Malaysia. Ketika perniagaan berusaha menyesuaikan dengan normal baharu, kami yakin sektor PKS akan terus melindungi dan menyediakan peluang pekerjaan yang dapat mengukuhkan pemulihan ekonomi Malaysia selepas COVID-19,” tambah beliau.

Program pembiayaan 0% ini akan menawarkan PKS akses kepada sokongan teknologi Cisco yang diperlukan tanpa melebihi belanjawan mereka. PKS akan menikmati pajakan pembayaran penuh selama 3 tahun, dan membuat bayaran bulanan tetap selama 36 bulan untuk pembelian daripada Cisco yang bernilai antara USD20,000 hingga USD300,000 (RM85,600 hingga RM1.28 juta). Selepas tempoh kontrak, mereka akan menjadi pemilik penuh peralatan berkenaan.

“PKS merupakan tunjang belakang ekonomi ASEAN, dan teknologi dapat membantu menyelesaikan beberapa cabaran utamanya bagi memulihkan operasi selepas COVID-19. Justeru, PKS amat memerlukan bantuan daripada rakan kerjasama seperti Cisco, baik menerusi penyelesaian dan kepakaran kami, mahupun program yang dapat meringankan beban kewangan mereka. Program pembiayaan Cisco menyediakan keupayaan tersedia untuk menjamin operasi perniagaan serta pembayaran yang jelas dengan kadar faedah 0%. Malahan, pemilik PKS juga dapat mengelakkan kos pendahuluan, sekali gus memelihara sumber kewangan mereka untuk keutamaan lain,” kata Raz Mohamad, Pengarah Perniagaan Kecil dan Komersial untuk ASEAN di Cisco.

Pilihan pembiayaan baharu ini kini boleh didapati menerusi Cisco Capital, iaitu perniagaan pembiayaan vendor Cisco yang menawarkan pilihan pembayaran dan sokongan yang berpaksikan pelanggan untuk menikmati pelbagai penyelesaian Cisco. Untuk maklumat lanjut tentang tawaran ini, sila layari www.cisco.com/c/en_my/buy/payment-solutions/solutions/small-business.html atau hubungi pasukan Cisco tempatan anda.

Cisco (NASDAQ: CSCO) merupakan peneraju teknologi di seluruh dunia yang menyokong Internet. Cisco menginspirasikan potensi baharu dengan memberi imaginasi baharu kepada aplikasi anda, melindungi data anda, mengubah infrastruktur anda, serta memperkasakan pasukan anda untuk masa depan yang global dan inklusif. Ketahui lebih lanjut di The Network dan ikuti kami di Twitter.

Keywords: Computer Hardware Computer Software Computer/Electronics Corporate Social Responsibility New products/services


CES 2018 : Huawei Mate 10 Pro Tembusi Pasaran AS Secara Rasmi

Pada CES 2018, Huawei sebagai salah satu pemain yang menyertai CES 2018 di Las Vegas mengumumkan peranti tercanggih mereka kini telah berjaya dibawa masuk ke pasaran Amerika Syarikat. Para peminat Huawei yang berada di negara itu kini boleh memiliki Huawei Mate 10 Pro melalui kedai atas talian Best Buy, Amazon, Microsoft, Newegg, dan B&H bermula 18 Ferbuari depan tetapi mereka boleh membuat pra tempahan pada 4 Ferbuari 2018.

Dijual dengan tanda harga $799 (RM3,188), pengguna AS boleh mendapatkan dengan pilihan warna Midnight Blue dan Mocha Brown malah lebih istimewanya warna Titanium Grey turut ditawarkan di sana tidak seperti di Malaysia yang hadir dengan dua pilihan warna sahaja. Di AS, kebanyakan set peranti dijual bersama kad SIM telkom tertentu – antara yang biasa kita dengar ialah AT&T, Cricket, MetroPCS, Simple Mobile, dan Tracfone. Akan tetapi dengan penjualan set unlocked, pengguna bebas untuk memilih mana-mana rangkaian telkom yang diinginkan.

Selain itu, pengguna AS yang inginkan Huawei Mate 10 dalam versi Porsche Design, mereka boleh mendapatkannya pada harga $1,225 (RM4,887) – lebih murah berbanding harga runcit yang ditawarkan di Malaysia.


HONOR 20 Pro Terima Warna Baru – Icelandic Frost, Bakal Tiba Di Malaysia Tak Lama Lagi!

HONOR telah mengumumkan kemasan warna baru untuk di HONOR 20 Pro pada acara IFA 2019 – Icelandic Frost. Menampilkan Dynamic Holographic Design pertama dunia, HONOR Malaysia hari ini mengumumkan bahawa HONOR 20 Pro Icelandic Frost bakal mendarat di Malaysia tidak lama lagi!

Dilhamkan daripada keagungan Jokulsarlon Glacier Lagoon di Iceland – varian warna baru ini membawakan keajaiban bongkah ais bersinar ketika waktu matahari terbenam bagi menjadikan peranti kelihatan seperti berlian. Gabungan warna gradien putih dan merah mempersonakan lagi keindahan – sekaligus melengkapkan varian Phantom Black dan Phantom Blue yang sedia ada. Jadi, sama-sama kita tunggu!


Nafas Baru Kamera Samsung Gear 360

Harga tawaran untuk Samsung Gear 360 adalah RM999! Anda boleh dapatkan di semua  Samsung Store, atau secara atas talian di Lazada.

Medium video 360 darjah perlahan demi perlahan mengambil tempatnya di dalam platform sosial masa kini dan Samsung memastikan mereka kekal selari dengan kemajuan ini dengan memperkenalkan versi terbaru kamera Gear 360.

Perubahan yang paling ketara adalah pada reka bentuk, versi terbaru lebih kecil dan kompak berbanding versi pertama. Menurut mereka yag hadir pada acara tersebut, versi terbaru Gear 360 lebih mudah dan selesa di genggaman. Selain itu tapak peranti yang lebih kecil tidak akan kelihatan di dalam rakaman video.

Gear 360 mempunyai dua sensor 8.4MP CMOS dengan kanta fish eye, ia mampu mencapai rakaman beresolusi 4K. Kamera ini menggunakan sambungan USB Type-C yang menawarkan data pemindahan fail yang pantas bagi memaksimakan kemampuan kamera ini dan kemahuan pengguna. Kamera ini juga dilengkapi fungsi live stream pada resolusi 2K.

Harga dan ketersediaan akan diumumkan kelak.


HUAWEI Mate 20 X 5G Diperkenal – Sokong Kirin 980 + Balong 5000 + Bateri 4,200 mAh

HUAWEI Mate 20X 5G akhirnya diperkenalkan dalam sebuah pelancaran berlangsung di China, hari ini. Peranti ini merupakan telefon pintar 5G pertama keluaran HUAWEI. Salah satu ciri yang menjadi imej tumpu adalah ia dilengkapi sokongan dual-SIM yang mana kedua-dua dengan sambungan 5G.

HUAWEI Mate 20X 5G masih membawakan sejumlah ciri yang sama dengan HUAWEI Mate 20X versi 4G. Apa yang membezakan adalah HUAWEI Mate 20X 5G dijana oleh cip kirin 980 (7nm) dan dilengkapi modem Balong 5000. Peranti ini membawa kapasiti bateri lebih kecil iaitu 4,200 mAh dengan sokongan pengecasan pantas 40W.

HUAWEI Mate 20X 5G dilengkapi paparan bersaiz 7.2 inci OLED dengan resolusi FHD+ (1080 X 2244 piksel) bersama rekaan takuk kecil. Untuk memori, peranti ini membawakan ketersediaan 8GB RAM dengan storan dalaman 256GB ROM. Ia juga ditanam sokongan GPU Turbo 3.0 untuk pengalaman permainan lebih lancar.

Untuk kamera, HUAWEI Mate 20X 5G dilengkapi 24MP untuk kamera hadapan. Turut mengiringi, sokongan tri-kamera utama pada panel belakang. Tidak ketinggalan, sistem operasi digunakan adalah Android 9 Pie berasaskan antaramuka EMUI 9.1. HUAWEI Mate 20X 5G ditawarkan di pasaran China pada harga RMB6,199 (kira-kira RM3,710).


Huawei nova 2 Lite Kini Menyokong Fungsi VoLTE Dan VoWiFi

Huawei hari ini mengumumkan dua fungsi terbaharu untuk peranti kelas pertengahan mereka, Huawei nova 2 Lite kepada para pengguna di Malaysia. Dua fungsi yang ditawarkan ialah sokongan sambungan VoLTE dan VoWiFi.

Fungsi VoLTE merupakan fungsi dimana pengguna boleh menikmati panggilan suara berkualiti tinggi, sementara VoWiFi pula membolehkan pengguna membuat panggilan suara melalui sambungan WiFi.

Buat masa ini, syarikat telco yang menawarkan fungsi VoLTE dan VoWiFi untuk Huawei nova 2 Lite ialah Digi dan U Mobile. Manakala, para pengguna rangkaian Unifi dan Yes 4G, mereka hanya ditawarkan fungsi VoLTE sahaja. Tiada pengumuman untuk rangkaian telco lain.

Huawei nova 2 Lite dilengkapi paparan 5.99” FullView Display, cip pemproses Snapdragon 430, RAM 3GB, dan storan 32GB. Ia dioperasikan Android 8.0 Oreo dan EMUI 8.0 terus daripada kotak. Harga yang ditawarkan untuk pasaran Malaysia ialah RM799 seunit.

Reviu Eksklusif (Bah 2): Huawei nova 2 Lite, Peranti Seksi ‘Inti’ Berprestasi!


Perjanjian Lama Samsung – Qualcomm Menyukarkan Cip Exynos Dijual

South Korea’s Fair Trade Commission (SKFTC) telah mendakwa bahawa Qualcomm menyekat Samsung daripada menjual pemproses Exynos kepada pengeluar peranti lain kerana terikat dengan perjanjian lesen.

Perjanjian ini dilaporkan telah bermula sejak tahun 1993, di mana melalui perjanjian yang telah dicapai hanya membenarkan Samsung untuk membuat cip sendiri menggunakan paten CDMA untuk digunakan dalam telefon sendiri. Jika ada pihak ketiga yang mahu menggunakan cip Exynos, mereka harus membayar sejumlah amaun untuk harga lesen kepada Qualcomm. Pada tahun 2013, sebuah rundingan diadakan bagi membincangkan isu ini, namun tiada penyelesaian yang dapat dimeterai.

Jelas perjanjian yang dibuat pada tahun 1993 ini memberikan impak yang besar kepada divisyen semikonduktor Samsung. Namun pada masa yang sama Samsung juga menerima keuntungan yang lumayan daripada Qualcomm kerana mereka merupakan pembuat utama cip Snapdragon dan juga mendapat keistimewaan sebagai jenama pertama dipasang Snapdragon 835.


CES 2019: Ciri ‘Bualan’ Antara Penambahbaikkan Pada Aplikasi Twitter, Pertautan Interaksi Yang Lebih Dekat

Pada CES 2019, Twitter mengumumkan akan melancarkan interaksi terbaharu di dalam aplikasinya iaitu pengguna boleh membentuk semula perbualan di dalam aplikasi tersebut.

Twitter melakukan penambahbaikkan ini bagi bersaing dengan aplikasi media sosial yang lain seperti Facebook dan Instagram yang jauh lebih ke hadapan.

Penambahbaikkan ini memperlihatkan pengguna boleh menyusun bentuk perbualan dengan pengikut mereka seperti kemas kini status dan tweet ‘permulaan perbicaraan’ atau ‘ice-breaker tweets’.

Dalam pada itu, Twitter berkata ciri ‘bualan’ ini akan diuji dalam 2 atau 3 minggu akan datang. Namun tidak semua pengguna boleh mengguna ciri ‘bualan’ ini ketika ujian dilakukan. Dikhabarkan hanya beberapa ribu pengguna sahaja yang akan dibenarkan menggunakan ciri terbaharu ini.


Siri HONOR 9X Terjual Lebih Dari 10 Juta Di Seluruh Dunia!!

Ada satu yang menarik mengenai peranti siri HONOR 9X yang mana ia telah mencatatkan penualan lebih dari 10 juta uni di seluruh dunia semenjak ia mula dilancarkan pada Julai 2019.

3 peranti yang hadir pada siri ini adalah HONOR 9X, HONOR 9X Pro dan HONOR 9X Lite.

Peranti yang tampil dengan rekaan Dynamic X di bahagian belakang menawarkan barisan peranti yang mampu mengoda pengguna.

Tahniah HONOR di atas kejayaan ini!!!


TAHNIAH KEPADA PEMENANG2 KONTEZT ULANG TAHUN ERING KE-11!!!

Hello Semua…
Setelah sebulan berlangsungnya “Peraduan Ulang Tahun eRing ke-11”, akhirnya senarai pemenang bertuah telah terpilih!

Tahniah kepada semua pemenang dan terima kasih kepada peserta-peserta yang telah memeriahkan peraduan kami . (**Tepukan gemuruh untuk diri anda sendiri)

Terima kasih di bawah tajaan SAMSUNG dan WIKO Mobile.

Terima kasih atas sokongan anda selama ini…

Teruskan peraduan-peraduan menarik dari eRing ya…


Kemas Kini iOS 11.2.5 Kini Sedia Dimuat Turun

Hari ini Apple mengeluarkan kemas kini terbaru iOS 11.2.5 menggantikan iOS 11.2.2 bagi pengguna iPhone di Malaysia. Kemas kini terbaru ini melihatkan sokongan HomePod dan kebolehan Siri untuk membaca berita bagi pengguna di AS, UK, dan Australia. Disamping itu, ia juga membaiki beberapa isu serta penambah baikan pada versi iOS 11.2.2.

Bagi yang belum tahu, HomePod merupakan speaker pintar seakan Alexa dan Google Assistant yang diumumkan pada tahun lalu. Selain itu, beberapa isu seperti notifikasi e-mel pada iPhone X, perbualan pada iMessages, respon pada Apple CarPlay, dan informasi tidak lengkap pada senarai telefon telah dibaiki.

Kemas kini ini memerlukan ruang storan melebihi 160MB. Jadi anda disarankan supaya melakukan proses muat turun dengan sambungan internet yang stabil atau terus lakukan di iTunes.


Lagi Pelan Berbaloi-Baloi Dari U Mobile

Persaingan pakej data Internet semakin hangat, seperti biasa U Mobile merupakan antara syarikat terawal yang menawarkan pakej yang amat berbaloi, tawaran kuota data yang tinggi pada harga langganan mesra ekonomi.

Pakej terbaru yang diperkenalkan U Mobile adalah P98 di bawah pelan Hero Postpaid. Pada harga langganan RM 98 setiap bulan, anda bakal menikmati 30 GB data internet berkelajuan tinggi, panggilan tanpa had ke semua rangkaian dan langganan video percuma melalui portal-portal tertentu.

Pada masa yang sama juga, U Mobile juga memaklumkan bahawa ia akan melanjutkan perkhidmatan penstriman video percuma Video-Onz™ sehingga 31 Disember 2016. U Mobile juga telah menambah 7 rakan kongsi video terbaru seperti The Edge TV, BFM 89.9, Viki, Dailymotion, YuppTV , StarLive dan Crunchyroll.

Video-Onz™ yang dilancarkan pada April tahun ini, membolehkan pelanggan menikmati penstriman video tanpa had secara percuma, tanpa mengguna kuota data bulanan apabila menstrim kandungan video daripada mana-mana rakan kongsi Video-Onz ™.

Ini bermakna, semua pelanggan prabayar dan pascabayar akan dapat menikmati penstriman video percuma daripada rakan kongsi Video-Onz™ U Mobile, walaupun selepas tawaran ini berakhir pada 31 Julai 2016.

Tunggu apa lagi, sekiranya anda tinggal di kawasan yang mempunyai liputan rangkaian U Mobile yang baik, langgan jer pakej ini. Memang berbaloi!


Pengeluaran Samsung Galaxy S21 FE DiBerhentikan Gara-Gara Bekalan Cip Tidak Cukup?

Ada satu berita yang kurang enak apabila berkemungkinan pengeluaran Samsung Galaxy S21 FE terpaksa dihentikan?

Menurut Desas-desus, ia dikatakan berpunca daripada kekurangan bekalan cip yang mang mana dikhabarkan Samsung Galaxy S21 FE ini hadir dengan Snapdragon 888.

Teruskan bersama kami bagi mengetahui perkembangan berita ini.


MWC 2017: Teknologi Kamera OPPO 5X Diperkenalkan

Seperti yang kami laporkan sebelum ini, OPPO telah pun memperkenalkan teknologi optik terbaru mereka yang dikenali sebagai 5X. Teknologi terbaru ini secara amnya membolehkan anda mendapatkan kualiti imej zoom yang jauh lebih baik.

Teknologi ini menawarkan keupayaan zoom sehingga 5x pada telefon pintar tanpa kompromi kepada kualiti gambar. Selain itu OPPO juga telah membangunkan sistem penstabilan yang baru bagi memudahkan anda mengambil gambar ketika berada di dalam mod zoom, hasil imej akan menjadi lebih stabil dan berkualiti tinggi. OPPO bekerja selama hampir setahun untuk membangunkan teknologi dwi-kamera periskop ini dan sekarang, lebih daripada 50 paten telah difailkan bagi teknologi ini.

Teknologi 5X Dual Camera Zoom diilhamkan dari konsep periskop pada kapal selam, kamera dual menggunakan kanta sudut lebar dan telefoto. Dengan mengalihkan sudut kanta telefoto sebanyak 90 darjah, lensa akan mempunyai ruang yang diperlukan untuk fungsi zoom. Prisma periskop kemudiannya mengarahkan cahaya memasuki kamera pada sudut 90 darjah, dan menghantar imej melalui kanta telefoto apabila anda zoom pada subjek atau objek.

Teknologi ini jauh lebih baik dari setup dwi-lensa yang kini digunakan meluas di dalam pasaran smartphone, majoriti smartphone dwi-lensa kini hanya mampu menawarkan 2X zoom sahaja.


Google Umum Servis Terbaharu Penstriman Permainan Video

Google telah mengumumkan mengenai Projek Stream yang bakal dilaksanakan oleh mereka. Projek ini merupakan Penstriman permainan video baharu yang direka untuk membenarkan komputer yang berspesifikasi tinggi dan permainan konsol dimainkan menggunakan Chrome.

Pelayar yang ingin bermain boleh mendaftarkan diri bagi Projek Stream sekarang untuk menguji servis ini. Namun tiada tarikh yang pasti bilakah projek ini akan dilancarkan.

Permainan pertama yang boleh dimainkan menerusi projek ini adalah Assassin’s Creed Odyssey dari Ubisoft. Permainan ini boleh ditemui pada 5 Oktober yang mana ia akan dimainkan menggunakan Chrome. Namun, tarikh tamat ujian ini masih belum lagi di dedahkan.

Bagi mengakses permainan video ini, anda perlu ‘Residing’ di Amerika dan mempunyai sambungan internet 25 Mbps berserta dengan komputer yang menggunakan Windows, macOS, Chrome OS, atau Linux. Anda digalakkan menggunakan Controller seperti PS4 DualShock 4 controller atau the Xbox One controller.

Menurut CEO Ubisoft, Yves Guillemot, ini merupakan revolusi dalam permainan video.

“Dari semasa ke semasa, saya rasa, penstriman akan menjadi lebih mudah di akses kepada lebih ramai pemain. Katanya lagi, pada masa akan datang, permainan video secara strim akan menjadi lebih baik berbanding konsol atau PC.

“Teknologi kini bergerak ke arah tersebut. mesin tersebut akan lebih berkuasa dan sistem untuk memindahkan data akan lebih efisen. Jadi kita mungkin akan mengalami pengalaman penstriman yang lebih baik daripada membeli peralatan permainan video.” katanya.


Pra-Tempah LeEco Le Max 2 dengan Sokongan RAM 6GB Kini Mula Diterima Di China

Pada April yang lalu, LeEco Le Max 2 versi 4GB telahpun mula dijual di pasaran terpilih, tetapi nampaknya versi 6GB RAM juga akan mula berada di pasaran apabila pra-tempahan model tersebut sudah mula diterima.

Kini LeEco Le Max 6GB sudahpun boleh ditempah melalui laman web rasmi di China dan dipercayai penghantaran tempahan itu akan bermula dalam tempoh 2 hingga 3 minggu lagi. Apa yang lebih menariknya, model LeEco Le Max ini juga dikatakan akan turut dilancarkan secara rasmi di India pada hari ini 8 Jun.

LeEco Le Max 2 sememangnya mendapat perhatian pengguna kerana ia menawarkan sokongan spesifikasi yang terbaik dengan penggunaan pemproses Qualcomm Snapdragon 820, dioperasikan oleh Android 6.0 Marshmallow, paparan skrin 5.7 inci dengan resolusi 2K, kamera 21 Megapiksel yang dilengkapi teknologi OIS, dan juga port USB Type-C dengan sokongan teknologi Quick Charge 3.0.

Alangkah menariknya jika jenama ini turut dibawa masuk ke dalam pasaran tempatan bukan?!


Jom Upgrade Aplikasi E-Wallet Boost Korang & Rebut Peluang Menang iPhone 11 Pro!

Heyya! Adakah korang pengguna tegar aplikasi e-wallet Boost? Apa kata jom upgrade aplikasi Boost korang kepada premium dan rebut peluang bawa pulang iPhone 11 Pro atau ganjaran hebat bernilai hingga RM500!

Terdapat banyak kelebihan dan manfaat yang diperoleh, antaranya pengguna premium dapat menikmati limit e-wallet yang meningkat sehingga RM1,500, peningkatan perbelanjaan bulanan, pemindahan peer-to-peer sehingga RM4,500 dan pilihan pindahan wang dari aplikasi e-wallet Boost ke dalam akaun bank sendiri.

Untuk naik taraf, pengguna hanya perlu melakukan beberapa langkah mudah – ketik pada pautan ‘Go Premium, Get Pro’ pada skrin utama aplikasi. Kemudian, ambil gambar IC dan foto selfie mengikut arahan pada skrin.

Dengan penaikan taraf ini, pengguna premium akan menerima satu entri untuk rebut peluang memenangi iPhone 11 Pro dan ganjaran hebat bernilai hingga RM500 – dengan syarat transaksi minimum RM10 dalam satu transaksi. Maklumat lanjut, Boost.


Cartoon Photo Filters, Gambar Kelihatan Lebih Menonjol

Cartoon Photo Filters juga menambah beberapa efek yang menyerupai Prisma selain beberapa efek yang sedia ada. Aplikasi ini mampu membuatkan gambar yang diambil kelihatan lebih menonjol berbanding sebelumnya dengan hanya menggunakan pelbagai efek yang unik seperti aplikasi Prisma.

Selain gabungan filter serta warna yang cantik, ia benar-benar menghasilkan gambar yang sukar diduga! Lebih menarik lagi, anda boleh memuat naik gambar ke laman sosial Facebook, Twitter dan juga Instagram.


Dua Model Honor 8 Dilancarkan Di Malaysia Pada Harga RM1,699 dan RM1,899

Sebelum ia mula didedahkan kepada umum lagi, Honor 8 telah mendapat perhatian dengan penampilan rekaan fizikalnya yang kelihatan sangat cantik dan premium yang menampilkan kombinasi kerangka logam dan juga kaca.

Selepas hampir 2 bulan dilancarkan secara rasmi untuk pasaran di China dan kurang sebulan selepas perasmiannya untuk pasaran Amerika Syarikat, Eropah, Rusia dan juga Timur Tengah, nampaknya Malaysia telah menjadi negara Asia Tenggara pertama yang menerima pelancaran model terbaru keluaran Honor ini.

Di dalam majlis pelancaran itu, Honor Malaysia telah memperkenalkan dua model Honor 8 yang hadir dengan dua sokongan memori dalaman berbeza iaitu 32GB dan juga 64GB yang mana masing-masing dijual pada harga RM1,699 dan juga RM1,899.

Berbeza dengan model Honor sebelum ini, Honor 8 tidak lagi dijual secara pra-tempah tetapi boleh terus dibeli bermula 8 September ini secara online di Vmall Malaysia serta Lazada Malaysia, atau terus melalui penjual rasmi Honor iaitu DirectD atau cawangan SenHeng terpilih di seluruh Malaysia.

Honor 8 model 32GB/RAM 4GB boleh dimiliki dalam dua warna pilihan iaitu Pearl White dan Midnight Black, manakala model 64GB/RAM 4GB pula tersedia dalam warna Sapphire Blue dan Sunrise Gold.

Di dalam majlis pelancaran itu juga, Honor Malaysia juga turut mengambil kesempatan dengan memperkenalkan kemunculan satu lagi model mampu milik terbaru keluarannya iaitu Honor 5A untuk pasaran tempatan.

Ia telah dikuasakan dengan pemproses HiSilicon Kirin 620 Octa Core 1.2GHz, memori dalaman 16GB, RAM 2GB, slot kad microSD sehingga 128GB, dioperasikan oleh Android 6.0 Marshmallow, bateri berkapasiti 3100 mAh, paparan skrin 5.5 inci 720p, dan juga kamera beresolusi 13 Megapiksel.

Honor 5A dalam warna Hitam dan Putih akan dijual pada harga RM599, manakala untuk warna Emas pula dijual pada harga RM629.


MacBook Pro Yang Baharu Bakal Hadir Degnan Cip Pemproses Apple M1X??

Ada satu khabar angin yang mana MacBook Pro Baru dilaporkan siap untuk dilancarkan akhir tahun ini dan dikatakan ia akan dikuasakan oleh chipset Apple M1X menurut @Dylandkt.

Bagi yang tidak tahu, M1X akan dibuat berdasarkan proses N5P TSMC, yang berasaskan node 5 nm yang digunakan untuk M1 pada ketika ini. Berkemungkinan juga, ia menggunakan seni bina teras yang sama dengan M1, iaitu teras Firestorm dan Icestorm yang juga terdapat di A14.

Menurut Dylan, ia juga bakal mempunyai CPU 10 teras dengan 8 teras besar dan 2 cekap (berbanding M1, yang mempunyai konfigurasi 4 + 4). Kiraan teras GPU (8 pada cip semasa) dapat dua kali ganda atau bahkan empat kali ganda.


LEVEL UP PLAY ONE: Peluang Membangunkan e-Sukan Disebalik Isu COVID 19!

Acara yang dinantikan setiap tahun kini kembali, LEVEL UP PLAY ONE kini kembali dan kali ini ia dibawakan secara atas talian. Banyak aktiviti dilakukan dan antaranya adalam forum yang membincangkan isu COVID 19 dan kesannya ke atas pembangunan e-Sukan.

Topik hangat yag diperbincangkan ini memperlihatkan para speaker menyampaikan pandangan mereka mengenai isu ini. Antara speaker yang terlibat adalah Hasnul Hadi Samsuddin, CK Lee dan Leon Lee.

Antara speaker yang terlibat adalah Hasnul yang menyatakan bahawa aktiviti atas talian mengenai e-Sukan seperti LEVEL UP Play-ONE  pasti akan lebih banyak diadakan bagi memastikan kelangsungan e-Sukan.

Dalam pada itu, menurut CK Lee, situasi yang terjadi pada ketika ini memberi hikmah dalam dunia e-Sukan apabila telah wujud pertambahan penonton.

ADa yang menganggap , permainan video ini hanya sebagai hobi, tetapi mereka mengangap ia sebgai ekologi yang mampu memacu pertumbuhan ekonomi negara. NAmun, para pelbaru dinasihatkan jangan melabur ke atas sukan fizikal sahaja, tetapi turut memberi fokus kepada e-sukan yang merupakan masa depan sukan negara.


Pembayaran Di Shell Kini boleh Dilakukan Menerusi ShopeePay!!!

ShopeePay dan Shell Malaysia secara rasmi mengumumkan hari ini bahawa semua pengguna kenderaan kini boleh bertransaksi menggunakan dompet mudah alih ShopeePay mereka di stesen Shell di seluruh negara. Ini akan membolehkan pengalaman pembayaran yang lancar ketika rakyat Malaysia mengisi atau membeli barang di kaunter di stesen Shell.

Untuk meraikan perkongsian ini, mulai sekarang hingga 15 Ogos, pengguna akan diberi wang tunai RM4 apabila mereka membelanjakan minimum RM30 dan membayar dengan ShopeePay di mana-mana stesen Shell yang mengambil bahagian.

Bertepatan dengan Shopee 8.8 Brands Festival, pembeli juga boleh mengambil kesempatan ini untuk merebut minyak enjin Shell untuk motosikal dan motosikal dengan harga istimewa dari Kedai Rasmi Shell Lubes.


110 Juta Unit Model Redmi Berjaya Dijual Oleh Xiaomi

Sejak diperkenalkan buat pertama kalinya di pasaran pada Ogos 2013 yang lalu, Xiaomi  telah mendedahkan bahawa mereka telah berjaya menjual sebanyak 110 juta unit model Redmi sepanjang tiga tahun ini.

Kenyataan ini telah didedahkan sendiri oleh Naib Presiden Xiaomi iaitu Hugo Barra melalui laman sosial Twitter miliknya baru-baru ini. Angka jualan yang agak membanggakan ini sebenarnya telah dibantu dengan faktor harga jualan mampu milik serta sokongan spesifikasi yang terbaik di dalam kelasnya. Bahkan pada bulan Mei yang lalu, Hugo Barra juga pernah mengumumkan bahawa sebanyak 600,000 unit Redmi Note 3 telah berjaya dijual dalam tempoh 2 bulan di pasaran India sahaja.

Di dalam tweet yang berbeza, Huga Barra juga turut mendedahkan fakta menarik yang memperlihatkan bahawa pengguna Redmi terdiri daripada golongan muda yang sangat aktif menggunakan Internet dan juga aplikasi mudah alih terutamanya media sosial.


Kirin 970 – Cip Pemproses Paling Pintar Setakat Ini

Pada awal bulan lalu di IFA 2017, Huawei telah memperkenalkan Kirin 970 kepada umum. Hari ini satu sidang media yang diadakan secara tertutup, kami telah diberi taklimat mengenai keupayaan cip berkenaan serta kebolehannya yang sangat pintar.

Cip yang telah memenangi anugerah terbaik oleh Android Authority ini adalah yang pertama di dunia menawarkan ciri kecerdasan pintar atau lebih dikenali sebagai artificial intelligence (AI) pada set cip telefon. Direka oleh pengilang TSMC, cip ini dibina berasaskan 10nm dengan kapasiti melebihi 5.5 bilion transistor di dalamnya.

Tujuan cip ini dihasilkan ialah untuk memberikan pengalaman yang lebih sempurna kepada para pengguna. Huawei juga telah melakukan satu perbandingan dengan produk dari Apple iPhone 7 menerusi kecekapan telekomunikasi. Keputusan menunjukkan Kirin 970 dapat melakukan panggilan yang lebih stabil dan kuat berbanding pesaingnya.

Selain itu, Kirin 970 juga adalah cip yang pertama di dunia menyediakan sambungan rangkaian LTE Cat.18 kepada pengguna. Ia menyokong liputan 4G+ sehingga kelajuab 1.2Gbps – buat masa ini banyak pengeluar telefon pintar hanya menawarkan sambungan LTE Cat.16 sahaja. Malahan, cip ini juga mampu memberikan liputan VoLTE di kedua-dua slot SIM dimana pengguna boleh menikmati kualiti panggilan yang sama baik.

Bagi memastikan pengguna mengalami panggilan yang lebih baik, ciri AI juga membantu mengurangkan atau menghilangkan bunyi bising apabila anda bercakap bersama kenalan di dalam telefon. Untuk pengalaman hiburan, Kirin 970 kini berkebolehan memainkan muzik dalam definasi tinggi (HD) sehingga 32-bit (384K) melalui set kepala USB Type-C.

Untuk kamera pula, pemproses ini menyediakan respon serta fokus yang lebih pantas, mengesan pergerakan yang lebih tepat dan memproses gambar yang lebih terperinci dalam persekitaran yang gelap. Di samping itu, sistem pemproses juga akan mengoptimumkan keterangan dan warna pada wajah seseorang. Anda juga boleh lihat gambar contoh di bawah:

Apa pula yang ditugaskan kepada NPU (Neural Network Processing Unit) dalam definasi ini? Ia akan mengenal pasti sesuatu persekitaran atau objek apabila pengguna membuka kamera atau mengambil sebarang gambar. Seperti contoh, anda sedang merakam tempat-tempat bersejarah, Kirin 970 akan memproses imej dan memberitahu anda nama bangunan tersebut dengan memaparkannya pada skrin.

Menariknya, jika anda membuka kamera dan mengarahkannya pada buahan-buahan misalnya, Kirin 970 akan memberi maklumat mengenai jumlah kalori pada makanan tersebut dan ia juga akan menyatakan berat buah tersebut – fungsi ini dilihat antara yang menarik perhatian kami. Penggunaan tenaga pula, Kirin 970 boleh dikatakan agak efisyen kerana tenaga yang digunakan adalah 20% sahaja berbanding CPU yang menggunakan 100% kuasa pada prestasi yang sama.

Akhir sekali, untuk prestasi AI dalam pengecaman gambar, iPhone 8 Plus ditinggalkan hampir sekali ganda oleh Kirin 970 dan Snapdragon 835 pula mencecah 22 kali ganda setiap minit. Oleh itu, Huawei Kirin 970 boleh dikatakan cip pemproses yang pertama melakukan inovasi dalam teknologi pemproses telefon pintar.

Seperti yang dimaklumkan, peranti yang akan menerima Kirin 970 ialah Huawei Mate 10. Jadi, kita tunggu sahaja sehingga ia dilancarkan pada 16 Oktober kelak.


Kini Diperkenal, Apa Ada Dengan Android 10?

Muncul dengan nama yang lebih matang, Android 10 dibina dengan tiga tema penting termasuk – 1) pembentukan keunggulan inovasi mudah alih dengan pembelajaran lebih canggih, 2) Lebih tertumpu pada privasi dan keselamatan dan 3) Memperluaskan kawalan digital pengguna agar keseimbangan teknologi lebih baik.

Android 10 menggunakan ML (Machine Learning) pada peranti – mencadangkan tindakan konstektual dalam pemberitahuan contohnya balasan pintar untuk mesej / membuka peta. Melalui ML, aplikasi boleh memanfaatkan ciri ini dengan serta merta.

Android 10 menambah tema gelap dengan pengcahayaan yang rendah, sekaligus membantu menjimatkan bateri – boleh diaktifkan menerusi tetapan. Pengguna boleh membina tema gelap tersesuai untuk aplikasi atau sistem membuat satu dinamik daripada tema semasa.

Navigasi berasaskan isyarat – Android 10 membawa sistem navigasi isyarat baru termasuk swipe dan tarik. Pengguna kini perlu swipe ke atas untuk home, swipe & hold untuk menu dan swipe dari kiri atau kanan untuk kembali.

Salah satu ciri yang menarik! Menerusi Live Caption – video rakaman, podcast atau mesej audio akan mendapat kapsyen apabila diaktifkan. Lebih menarik, ciri ini tidak memerlukan Wi-Fi atau data.

Privasi merupakan tumpuan utama dalam Android 10 – membina beberapa ciri baru dengan perubahan yang besar untuk melindungi privasi serta memberi pengguna kawalan bersama sistem UI yang lebih baik.

Mana-mana aplikasi yang meminta lokasi ini memaparkan rekaan pop-up baru yang akan meminta pengguna pilihan – sama ada mahu memberikan akses lokasi sepanjang masa atau ketika aplikasi digunakan sahaja.

Sokongan tingkap berbilang yang mantap. Android 10 menyajikan sokongan multitasking untuk tetingkap aplikasi dan kesinambungan skrin bagi mengoptimumkan aplikasi.

Android 10 menambah sokongan platform untuk 5G – menjanjikan kelajuan lebih baik secara konsisten.


Apple Akhirnya Tampil Paparan Skrin Berlubang Pada iPhone 2020?!

Skrin takuk nampaknya akan digantikan oleh skrin berlubang kecil pada rekaan peranti pintar akan datang. Pengeluar terkenal seperti Huawei, HONOR dan Samsung telah bermula menghasilkan peranti yang menggunakan rekaan sebegini.

Baru-baru ini melalui Twitter @IceUniverse, jelas nampak pihak Apple juga akan menggunakan rekaan paparan skrin berlubang pada iPhone 2020. Bermakna, iPhone 2019 masih kekal dengan skrin takuk.

As far as I know, the 2019 iPhone still uses Notch, and in 2020 will use hole in display.

— Ice universe (@UniverseIce) December 23, 2018

Apa lagi ciri-ciri istimewa yang mungkin dilengkapi pada peranti iPhone akan datang? Kekal bersama dengan berita lanjutan dari kami ya.


Reviu Eksklusif: Samsung Gear S3 frontier, Dilengkapi Fungsi Menarik

Samsung merupakan antara pengeluar yang aktif dalam memperkenalkan peranti boleh pakai atau lebih tepat smartwatch. Sejak dari kemunculan pertamanya dengan model Samsung Galaxy Gear pada tahun 2013 yang lalu, smartwatch berasaskan platform Tizen keluaran Samsung ini telah mengalami pelbagai transformasi menarik meliputi sokongan spesifikasi dan juga reka bentuk fizikalnya. Bahkan sokongan antaramuka yang telah diperbaiki dari masa ke semasa serta penawaran fungsi yang tidak boleh didapati pada peranti Android Wear telah berjaya meletakkannya antara smartwatch terbaik di pasaran. Ini jelas dapat dilihat dengan kemunculan model terbarunya iaitu Samsung Gear S3 di pasaran baru-baru ini.

■ Speaker terbina-dalam
■ GPS
■ Altimeter & Barometer
■ Tahan lasak

Sebagaimana Samsung Gear S2, Samsung juga turut mengambil pendekatan yang sama dengan memperkenalkan Gear S3 dalam dua varian berbeza iaitu model frontier dan juga classic. Apa yang pasti, kedua-dua model ini telah direka untuk dua golongan pengguna yang berbeza iaitu Gear S3 frontier untuk anda yang sentiasa aktif dan juga Gear S3 classic untuk anda yang lebih menggemari rekaan dengan sentuhan elegan dan mewah. Sebagai rujukan, Gear S3 frontier hanya diperkenalkan dalam warna Black dan Gear S3 classic pula ditawarkan dalam warna Silver. Apa yang lebih menariknya, kedua-dua varian ini telah dijual pada harga yang sama iaitu RM1,399. Walau bagaimanapun, Samsung hanya memperkenalkan model Bluetooth sahaja untuk pasaran tempatan.

Sama seperti generasi sebelum ini, Samsung Gear S3 juga boleh disambungkan ke peranti Android daripada jenama lain di pasaran. Namun begitu, sambungan ini hanya terhad untuk sesetengah smartphone sahaja kerana ia memerlukan sokongan spesifikasi asas seperti Android 4.4 dan ke atas dengan kapasiti RAM melebihi 1.5GB.

Senarai rasmi peranti Android yang sesuai:

HTC
• One (M8)
• One (M9)
• 10

Huawei / Honor
• 5X
• P8
• P9 / P9 Plus
• Mate 7
• Mate 8
• Nexus 6P

LG
• G Flex
• G Pro 2
• Optimus G2
• Optimus G3
• G4
• G5
• G Vista
• Nexus 5
• V10

Motorola
• DROID Turbo
• Moto MAXX
• DROID MINI
• Moto X
• Nexus 6
• Moto G4 Play

Sony Xperia
• Z2
• Z3 / Z3 Compact
• Z3+

Dengan paparan skrin Super AMOLED berukuran 1.3 inci dengan resolusi 360 x 360 piksel, Gear S3 frontier mampu memaparkan imej yang sangat terang dan juga jelas. Malah sokongan Ambient Light sensor yang terletak di permukaan skrin sentuh juga menawarkan fungsi Auto Brightness.

Terdapat dua butang yang disediakan pada bahagian sisi kanan kerangka jam iaitu butang Back yang terletak di bahagian atas dan juga butang Home yang juga berfungsi sebagai butang kuasa.

Sesuai dengan sasarannya untuk pengguna yang aktif dan gemarkan aktiviti lasak, Gear S3 frontier menampilkan tali jam yang diperbuat daripada silikon yang dikenali sebagai Active Silicone. Walaupun lembut dan selesa untuk dipakai, tali jam ini agak tebal saiznya.

Keistimewaan Gear S3 adalah sokongan pin khas yang memudahkan pengguna untuk menukar pelbagai jenis pilihan tali jam standard berukuran 22mm mengikut kesukaan mereka. Bahkan pakej pembelian juga turut menawarkan tali jam Active Silicone ekstra dalam saiz yang lebih kecil.

Rekaan panel belakang Gear S3 tidak banyak berubah jika dibandingkan dengan generasi sebelumnya. Dengan rekaan yang ringkas dan kemas, bahagian ini hanya menempatkan sensor Heart Rate Monitor (HRM) dan juga speaker serta mikrofon di bahagian tepi kerangkanya.

Terminal pengecas (charging dock) Gear S3 masih mengekalkan rekaan yang sama seperti Gear S2. Bahkan ia juga masih mengekalkan sokongan output 5V0.7A dengan permukaan magnetik dan juga penyediaan lampu status LED pelbagai warna.

Paparan muka jam akan dipaparkan dalam dua cara iaitu melalui gerakan tangan ataupun dengan menekan salah satu daripada butang kawalan fizikal pada Gear S3. Apa yang menariknya, muka jam pra-pasang yang disediakan menyokong efek pencahayaan yang sangat menarik dan anda juga boleh berinteraksi dengan fungsi tambahan dengan menyentuh pada bahagian tertentu pada muka jam. Sebagai contoh, muka jam Chronograph+ membolehkan anda mengakses fungsi pemasa (timer) dan muka jam Frontier pula memberi akses fungsi altimeter, ramalan cuaca dan juga pedometer.

Selain daripada muka jam, anda sebenarnya boleh mengakses pelbagai tetingkap widget seperti ramalan cuaca, kontak kegemaran, peringatan, kalendar, jumlah kalori dibakar, kiraan langkah, maklumat berkaitan ketinggian serta tekanan udara, berita, kawalan pemain muzik dan banyak lagi. Bahkan anda juga bebas menukar atau mengedit setiap tetingkap widget itu dengan menyentuh paparan skrin beberapa saat. Untuk mengakses tetingkap widget ini, anda hanya perlu memutarkan bezel Gear S3 mengikut arah jam.

Apabila anda perlu memutarkan bezel Gear S3 ke arah kiri atau lawan arah jam untuk mengakses tetingkap notifikasi. Sekiranya anda terlepas sebarang notifikasi yang telah diterima, terdapat satu simbol khas berbentuk bulatan berwarna kuning pekat yang kecil pada sebelah kiri muka jam. Anda boleh berinteraksi dengan mesej yang diterima sama ada ingin membalas teks mesej tersebut, memadamnya dan sebagainya bergantung kepada jenis mesej yang diterima.

Penerimaan panggilan masuk akan dipaparkan pada Gear S3 dan berbeza dengan smartwatch berasaskan platform Android, anda boleh terus menjawab panggilan tersebut pada Gear S3. Ini kerana ia telah dilengkapi dengan mikrofon dan juga speaker terbina-dalam yang menawarkan tahap kelantangan yang agak baik untuk persekitaran yang tidak bising.

Bagi mengoptimumkan penggunaan Samsung Gear S3, terdapat dua aplikasi utama yang perlu dimuat turun iaitu aplikasi Samsung Gear dan juga aplikasi S Health. Tetapi untuk peranti Android yang lain selain smartphone keluaran Samsung, anda perlu memuat turun aplikasi tambahan iaitu aplikasi Gear S Plugin bagi membolehkannya Gear S3 boleh digunakan pada peranti Android tanpa masalah. Samsung Gear S ini merupakan aplikasi eksklusif yang dibangunkan khusus untuk anda memantau dan juga menguruskan Samsung Gear S3 yang telah disambungkan ke peranti Android anda. Dengan paparan antaramuka yang ringkas, aplikasi ini menawarkan dua menu utama iaitu INFO dan juga SETTINGS.

Terdapat tiga maklumat penting Samsung Gear S3 yang boleh anda pantau terus pada smartphone iaitu Battery, Storage dan RAM. Untuk mendapatkan maklumat lengkap, anda hanya perlu menyentuh pada salah satu menu tersebut.

Ruangan kedua pada tetingkap INFO membolehkan anda memuat turun lebih banyak muka jam yang ditawarkan tidak kira percuma mahupun berbayar. Bagi memudahkan proses carian, ia diasingkan dalam empat kategori berbeza.

Sama seperti ruangan kedua, ruangan Suggested apps akan memaparkan senarai aplikasi yang dicadangkan untuk digunakan bersama-sama dengan Gear S3. Penyediaan ruangan ini sememangnya sangat praktikal kerana pencarian aplikasi terasa lebih mudah dan cepat.

Bagi anda yang sangat mementingkan gaya hidup yang sihat, ruangan Health menawarkan pemantauan kesihatan menyeluruh anda seperti kiraan langkah, senaman, jumlah pengambilan air, masa tidur, kadar degupan jantung dan banyak lagi.


Apple AirPods Bakal Dihadirkan Pada Pakej pembelian iPhone 12? Betul Ke Ni?

Siapa sahaja yang tidak kenal dengan jenama peranti Apple yang hadir dengan harga yang agak mahal bagi sesetengah orang. Pembelian peranti dihadirkan dengan pakej pembelian paling asas untuk pengguna.

Walaupun demikian, menerusi 1 portal yang dikenali sebagai DigiTimes, Apple dikatakan bakal menghadirkan Apple Airpods bagi pakej pembelian iPhone 12 yang akan diperkenalkan pada tahun hadapan.

Namun, perkara ini tiada sebarang kesahihan mengenai dakwaan ini. jadi sama-sama kita nantikan kesahihannya pada tahun hadapan!


Lenovo Tech World 2016： [KONSEP] Lenovo Memperlihatkan Smartphone Boleh Diubah Menjadi Gelang Tangan & Tablet Diubah Ke Smartphone

Selain smartphone, Lenovo juga berkongsi mengenai beberapa teknologi yang sedang dibangunkan oleh mereka, di samping memperkenalkan beberapa produk baru dari gergasi perkomputeran China berkenaan. Memulakan acara berkenaan, Lenovo mencuri perhatian ramai pengguna dengan memperlihatkan sebuah smartphone yang boleh diubah menjadi gelang tangan dengan mudah yang diberi nama Cplus Watch.

Melalui demo yang diperlihatkan pada pameran tersebut, Lenovo mengambil latar masa dan tempat di mana pengguna memakai pakaian tanpa poket dan untuk menyimpan smartphone, pengguna hanya memakainya pada tangan. Perkara ini dijayakan melalui penggunaan skrin boleh lentur dan pada masa yang sama dilengkapi dengan pelbagai peralatan dari papan induk, komponen dan beberapa lagi yang turut boleh melengkung bersama.

Selain daripada smartphone yang boleh diubah menjadi gelang tangan, pihak Lenovo turut memperlihatkan sebuah tablet bernama Folio yang boleh dilipat menjadi dua seperti sebuah smartphone yang mudah dikendalikan serta disimpan.

Pihak Lenovo tidak memberikan sebarang tarikh rasmi berkenaan pelancaran, tetapi memberitahu kos untuk kedua-duanya masih tinggi. Buat masa ini, tidak mustahil mereka memperkenalkan produk menggunakan teknologi ini dalam masa akan datang.


Pesakit Pertama Mendaftar Dalam Kajian SELUTION SLR™ SUCCESS PTA

NYON, Switzerland, 11 Februari 2021 /PRNewswire/ — MedAlliance telah mengumumkan pendaftaran pesakit pertama dalam SUCCESS PTA, kajian pasca pasarannya yang besar tentang belon elusi ubatan SELUTION SLR™ sebagai rawatan untuk pesakit yang menghidap penyakit arteri periferal (PAD). SELUTION SLR ialah belon elusi sirolimus baharu yang memberi pelepasan ubat terkawal, mirip stent elusi ubatan (drug eluting stent, DES).

Objektif kajian ini adalah untuk mengumpul data dalam ‘dunia sebenar’ tentang keselamatan, keberkesanan, ekonomi kesihatan serta kualiti kehidupan yang dilaporkan oleh pesakit dalam lebih 700 orang pesakit PAD yang dirawat dengan SELUTION SLR. Ia merupakan suatu kajian kumpulan semua kategori merangkumi kesemua indikasi anggota badan bawah (SFA; BTK; Kaki) dan akan meliputi sekurang-kurangnya 50 lokasi di Eropah, Asia dan Amerika Selatan. Para pesakit akan membuat rawatan susulan pada tempoh 30 hari; enam bulan; kemudiannya, setiap tahun selama lima tahun.

Titik akhir primer kajian ini ialah Vaskularisasi Semula Lesi Sasaran Dipacu Secara Klinikal (Clinically Driven Target Lesion Revascularization, CD-TLR) pada tempoh 12 bulan. Titik akhir sekunder termasuk kejayaan peranti dan kejayaan prosedur; Peristiwa Kemudaratan Anggota Badan Utama (Major Adverse Limb Events, MALE); dan Vaskularisasi Semula Anggota Badan Sasaran (Target Limb Revascularization, TLR).

“Berdasarkan prestasi cemerlang peranti baharu ini dalam kajian terdahulu, kami amat teruja untuk melihat prestasi SELUTION SLR terhadap kumpulan pesakit yang lebih besar dalam suasana dunia sebenar,” ulas Penyelidik Utama Kajian, Michael Lichtenberg, Arnsberg, Jerman.

“SUCCESS PTA merupakan sebahagian daripada kumpulan kajian pasca pasaran SUCCESS yang direka untuk menunjukkan manfaat penggunaan teknologi kami terhadap pesakit dalam dunia sebenar,” tambah Pengerusi dan Ketua Pegawai Eksekutif Jeffrey B. Jump. “Ini merupakan kajian terbesar yang pernah kami jalankan dengan SELUTION SLR yang melibatkan kumpulan pesakit dengan kepelbagaian yang paling banyak. Kami yakin bahawa hasilnya akan mengesahkan keselamatan, keberkesanan dan penjimatan kos belon elusi sirolimus kami.”

Pada Februari 2020, MedAlliance mendapat kelulusan Tanda CE (CE Mark) untuk SELUTION SLR dalam rawatan PAD. Anugerah ini disokong oleh hasil kajian Pertama pada Manusia.

Data daripada kajian SUCCESS PTA akan menjadi sebahagian daripada bukti klinikal yang menyokong pembaharuan Tanda CE pada tahun 2023/2024 di bawah European Medical Device Directive (MDR) yang baharu.

SELUTION SLR juga telah menerima Status Gelaran Peranti Kejayaan Cemerlang daripada Food and Drug Administration (FDA) AS lesi bahagian bawah lutut periferal serta rawatan Fistula AV.

Teknologi SELUTION SLR menggunakan MicroReservoirs unik yang diperbuat daripada polimer boleh biodegradasi yang bercampur dengan ubat antirestenotik sirolimus. MicroReservoirs ini menyediakan pelepasan ubat yang terkawal dan berterusan. Pelepasan sirolimus yang dilanjutkan daripada sten telah terbukti sangat berkesan dalam kedua-dua vaskulatur koronari dan periferal. CAT™ (Cell Adherent Technology) milik proprietari MedAlliance, membolehkan MicroReservoirs disalut pada belon dan melekat pada pembuluh lumen apabila dihantar melalui belon angioplasti.

Ditubuhkan pada tahun 2008, MedAlliance ialah syarikat teknologi perubatan milik persendirian. Ia beribu pejabat di Switzerland dam mempunyai kemudahan di Irvine, California; Glasgow, UK; dan Singapura. MedAlliance mengkhusus dalam kemajuan teknologi canggih dan pengkomersialan produk kombinasi peralatan dan ubat yang maju untuk rawatan penyakit arteri koronari dan periferal. Untuk maklumat lanjut, sila layari: https://medalliance.com/

Keywords: Computer/Electronics Health Care/Hospital Medical Equipment Medical/Pharmaceuticals Clinical Trials/Medical Discoveries


Acer One 10 – Komputer Riba Menggunakan Windows 10 Pada Harga RM1,099

Acer sekali lagi tampil memperkenalkan sebuah lagi komputer riba dengan spesifikasi asas khusus kepada pengguna baru dan golongan pelajar pada harga mampu milik. Acer One 10 ini dikuasakan oleh pemproses Intel® Atom ™ x5 dan perisian Windows 10, membolehkan pengguna memilih empat daripada mod seperti, mod riba untuk menaip, mod Pad untuk kegunaan skrin sentuh, mod Tent dan mod Display untuk hiburan.

Peranti ini juga dilengkapi paparan jenis IPS HD penuh (1280×800) berukuran 10.1 inci dapat menghasilkan kepadatan warna yang konsisten dan jelas. Keluasan memori yang disediakan pada komputer riba ini menerima storan bersaiz 64GB eMMC serta terbina satu slot untuk kad microSD.

Acer One 10 ini cukup ringan untuk dibawa kemana-mana dengan berat hanya 1.27 kilogram sahaja. Disamping itu, sambungan LAN tanpa wayar 802.11b/g/n yang pantas akan memudahkan pengguna dalam mengakses internet tanpa perlu risau. Jangka hayat bateri yang dimuatkan pula menggunakan 2-cell 5,910mAh mampu bertahan sehingga 10 jam dengan sekali pengecasan.

Komputer riba yang nipis ini ditawarkan di pasaran Malaysia pada harga yang rendah RM1,099 bersama jaminan antarabangsa satu tahun.

Mulai 3 Ogos hingga 30 September, para pelanggan akan menerima baucar membeli-belah bernilai RM50 untuk mana-mana pembelian model-model Acer terpilih di bawah RM2,999. Kempen “Be Cool Everyday” boleh dilayari melalui laman sesawang Acer.


Apple Perkenal Apple TV+ – Tawar Kandungan Eksklusif Pada Harga Kira-Kira RM19.90/Sebulan

Dalam pada itu, Apple turut memperkenalkan perkhidmatan langganan filem dan siri-TV dikenali sebagai Apple TV+.

Menariknya, ia menawarkan kandungan eksklusif terus pad peranti Apple anda.

Apple TV+ boleh dilanggan pada harga $4.99 sebulan dan tersedia di 100 buah negara bermula 1 November ini.

Lebih teruja apabila anda boleh menikmati langganan percuma akan diberikan selama 1 tahun apabila membeli peranti baharu iPhone.


Jam Pintar Fesyen Dari Haier

Bagi penggemar jam tangan pintar yang mementingkan reka bentuk yang elegan dan kemas, pastinya anda meminati Pebble Round, Samsung Gear S2 Classic dan beberapa model seumpamanya di pasaran. Kini anda mempunyai satu lagi pilihan terbaru yang juga menarik pada reka bentuknya dari Haier.

Haier Watch adalah jam tangan yang sangat bergaya, ia hadir dalam pilihan tali kulit, logam dan silikon. Bahagian badannya pula diperbuat dari logam yang memberikan kemasan premium kepada keseluruhan peranti. Haier Watch mempunyai paparan skrin bulat dengan kiraan piksel 400×400, paparan tersebut merupakan antara yang terbaik anda boleh cari di pasaran ketika ini. Ia juga memuatkan RAM sebesar 1GB dan memori dalaman 8GB. Jam tangan ini menggunakan sistem operasi Android Marshmallow yang diubah suai dan ia juga hadir dengan ciri-ciri asas seperti pengimbas nadi, accelerometer dan pedometer.


Dapat Potong Cukai Sehingga Rm5000 Jika Beli Peralatan Elektronik Untuk Pekerja Bekerja Di Rumah!!!

Ada suatu yang menarik buat majikan yang ingin menyuruh pekerja bekerja di rumah apabila majikan boleh mendapatkan potongan cukai sehingga RM5000 jika membeli peralatan bagi pekerja berkerja di rumah.

Tidak kira sama ada majikan membeli telefon pintar, komputer riba mahupun tablet atau peranti lain, kesemuanya boleh menikmati potongan cukai sebanyak RM5000.

Hal ini bagi mendorong majikan, terutama perusahaan kecil dan sederhana, untuk melaksanakan pekerjaan rumah


MWC 2018: Siri Baharu Qualcomm Snapdragon 700, Ciri-ciri Premium Berharga Mesra

Pada MWC 2018 tahun ini, selain peranti pintar menjadi fokus utama bagi seluruh dunia, teknologi juga merupakan salah satu kepentingan yang tidak boleh diabaikan pada zaman moden kini. Justeru itu, syarikat Qualcomm mengambil kesempatan memperkenalkan siri Qualcomm Snapdragon 700 Mobile Platform terbaru pada MWC 2018.

Siri terbaru ini diletakkan di antara siri pertengahan Snapdragon 600 dan siri premium Snapdragon 800, ia jelas menunjukkan siri ini akan lebih menumpukan pada ciri-ciri premium SD800 tetapi dengan harga yang lebih mesra seperti SD600. Ini bermakna pengguna dapat membelanjakan wang yang sedikit untuk peranti yang lebih bagus.

Secara khususnya, siri SD700 akan mengekalkan keunikan pada SD600 dan pada masa yang sama turut akan mengemaskini di samping mempertingkatkan keupayaan AI, kamera dan prestasinya.

Walaupun masih tidak ketahui spesifikasi yang lebih mendalam pada SD700, namun apa yang pasti, kuasa pengkomputeran AI-nya meningkat dua kali ganda, kecekapannya meningkat sebanyak 30%, prestasi yang lebih tinggi dan mempunyai bateri yang lebih tinggi hangka hayatnya berbanding SD600.

Menurut Qualcomm, ketersediaan SD700 yang pertama akan diedarkan kepada pengeluar peranti pintar pada pertengahan tahun 2018 ini, ini bermakna kita mungkin dapat melihat peranti dengan pemproses Snapdragon 700 bakal diperkenalkan akhir tahun 2018 atau seawal tahun 2019 nanti.


Xiaomi Mi 5X Hadir Dengan Snapdragon 625 Dan Dwi Kamera?

Sekeping poster yang mengandungi gambar seorang model sedang memegang telefon pintar Xiaomi terbaru kini sedang tersebar luas di laman sesawang. Jelas kelihatan, duta model tersebut sedang menayangkan sebuah telefon pintar keluaran jenama baru Xiaomi iaitu Xiaomi 5X.

Poster ini turut memperlihatkan maklumat ringkas sistem konfigurasi seperti kehadiran set cip Qualcomm Snapgragon 625 dan paparan bersaiz 5.5 inci. Lebih ketara lagi, orentasi kamera pada peranti ni juga menggunakan sistem dwi kamera, dimana kesemua yang diletakkan memiliki tanda harga sebanyak CNY1,999 juga bersamaan RM1,266 mengikut kadar tukaran semasa.

Sebelum ini, Xiaomi dimaklumkan akan memperkenalkan jenama baru di bawahnya bertujuan untuk pasaran jual beli konvensional dan bukannya secara atas talian. Berdasarkan gambar yang tertiris, model yang kelihatan di poster sebelum ini hampir sama dengan poster terkini. Sebagai tambahan, ada sumber juga mengatakan Xiaomi 5X akan hadir dengan varian lebih tinggi iaitu kapasiti RAM sehingga 6GB termasuk set cip Snapdargon 660. Walaubagaimanapun, Xiaomi 5X ini mungkin akan dilancarkan pada 26 Julai kelak.


Apple iPad 9.7” Terbaru Dengan Sokongan Apple Pencil Diperkenalkan

Syarikat Cupertino, Apple hari ini memperkenalkan sebuah tablet atau iPad generasi terbaru dengan skrin bersaiz 9.7-inci kepada umum. Pembaharuan yang dibawakan salah satunya ialah sokongan Apple Pencil untuk meluaskan penggunaan iPad seperti sebuah komputer.

Kini iPad 9.7” dikuasakan oleh cip pemproses A10 Fusion empat-teras dengan prestasi 40% lebih baik berbanding model terdahulu. Paparan yang digunakan ialah berteknologi IPS Retina beresolusi 2048 x 1536p yang ditemani pengimbas cap jari, TouchID. Tablet iPad ini dioperasikan iOS 11 dengan bateri yang mampu bertahan seharian atau sehingga 10 jam melayari internet.

Sudut lensa pula, iPad 9.7” dimuatkan dengan sensor kamera 8 Megapiksel f/2.4 dengan ciri Autofocus, Live Photo, HDR, Panorama, dan sebagainya. Kamera FaceTime pula hanya dibekalkan sensor 1.2 Megapiksel f/2.2 berkualiti HD 720p. Sementara unit rakaman menyokong video HD 1080p, gerak-perlahan 120fps, dan 3-kali zoom.

Melalui sokongan Apple pencil, pengguna kini lebih mudah untuk melakukan suntingan video, gambar, dan kerja pejabat dalam masa sama iPad ini boleh membuka dua tetingkap secara serentak (multi-window). Disamping itu, peranti ini diintegrasikan dengan teknologi realiti-gabungan (AR) sesuai untuk kerja-kerja mereka bentuk atau kegunaan kanak-kanak.

Apple iPad 9.7” dibina dengan tubuh badan aluminium seberat 469g disediakan dengan dua varian iaitu WiFi dan 4G + WiFi. Difahamkan ia akan mula berada di pasaran Malaysia sekitar Mei depan.


Penghantaran iPhone 7 Dalam Masa 24 Jam, Itu Janji Maxis

Mulai hari ini anda sudah boleh melakukan pra-tempah melalui program Maxis Everywhere Express, program tersebut menjanjikan peranti akan sampai kepada anda dalam masa 24 jam, walau di mana sahaja lokasi anda berada.

Tawaran ini agak menarik kerana anda pastinya mahu peranti yang telah dibeli dengan begitu mahal sekali cepat sampai ke tangan anda, jadi salah satu caranya adalah melalui program yang ditawarkan Maxis ini. iPhone 7 dan 7 Plus dijamin berada dalam genggaman anda pada 14 Oktober, jadi tunggu apa lagi!


Malaysia Bakal Kaji Keperluan Sekatan Infrastruktur HUAWEI 5G

Kerajaan akan menjalan kajian terperinci terlebih dahulu sebelum mengambil tindakan menyekat HUAWEI daripada membina kelengkapan 5G di Malaysia – susulan kebimbangan berhubung pengintipan siber yang semakin serius di negara barat.

Perdana Menteri, Tun Dr Mahathir Mohamad dalam kenyataan berkata, Malaysia tidak akan mengikuti apa yang dilakukan oleh orang lain, sebaliknya akan mengkaji dan memastikan sama ada ia sesuatu yang berasas untuk diambil tindakan sedemikian.

Tambah beliau lagi, setakat ini Malaysia masih belum menemui apa-apa bukti HUAWEI melakukan sebarang kesalahan ataupun aktiviti pengintipan di negara ini.

Terdahulu, beberapa negara termasuk Australia dan New Zealand pernah mengeluarkan perintah larangan ke atas HUAWEI daripada membekalkan kelengkapan 5G di negara tersebut.

Larangan itu dikuatkuasakan atas alasan keselamatan yang mana peralatan HUAWEI didakwa berkemungkinan digunakan untuk mengintip oleh pihak berkuasa China.  Perkara itu bagaimanapun dinafikan sekeras-kerasnya oleh HUAWEI dan menegaskan dakwaan tersebut tidak berasas.


Pengubahsuaian App Store

Apple dikhabarkan mungkin akan mengubah susun atur aplikasi pada App Store mereka. Mengikut beberapa sumber, Apple sedang merangka dan meneliti kemungkinan bahawa cas diperkenalkan kepada developers untuk menjadikan aplikasi mereka lebih kerap dipaparkan pada sistem carian.

Ini bermakna apabila pengguna menaip terma pada bar carian, developers yang mahukan aplikasi mereka lebih kerap dipaparkan pada carian tersebut haruslah mengeluarkan sejumlah wang sebagai yuran servis kepada Apple. Menurut ura-ura, ketika ini hampir 100 orang pekerja Apple sedang melakukan kajian dan eksperimen ke atas model App Store terbaru ini. Ketika ini masih tiada pengesahan rasmi dari Apple tentang perkembangan terbaru ini, dan apakah reaksi yang bakal diberikan para developers sekiranya langkah pengubahsuaian tersebut benar-benar diambil pada masa hadapan.


NVIDIA TITAN RTX Dikhabarkan Kad Grafik Berkuasa Dari NVIDIA

Dalam 1 maklumat tertiris oleh Linus Tech Tips bahawa kad grafik terbaharu NVIDIA iaitu NVIDIA TITAN RTX, yang dikhabarkan merupakan kad grafik paling berkuasa bagi syarikat tersebut.

Walaupun spesifikasi khusus bagi kad grafik ini masih belum diketahui umum, namun menurut desas-desus ia dikatakan masih menggunakan cip pemproses grafik Turing TU102 (4608 teras CUDA, 72 teras Turing).

Dalam pada itu, ia turut didakwa hadir dengan jumlah memori GDDR6 sebanyak 12GB, jauh lebih besar berbanding NVIDIA GeForce RTX 2080 Ti yang mana ia hanya 11GB sahaja.

Tarikh dan waktu NVIDIA akan mengumumkan kehadiran kad grafik ini masih tidak diketahui. Kita tunggu sahaja update terkini daripad NVIDIA.

Nvidia GeForce GTX 1080 Ti, Kad Grafik Terpantas Dari NVIDIA


Jimat Sehingga RM400 – Miliki Siri OPPO Reno Pada Harga Bermula RM1,699! Ketersediaan Sekarang!

Bersempena acara beli-belah terbesar jualan 11.11 hari ini, nampaknya banyak pihak yang berlumba – lumba menawarkan harga terbaik untuk orang ramai. OPPO juga tidak mahu ketinggalan apabila mereka kini menawarkan harga baru untuk siri OPPO Reno – di mana bermula pada harga RM1,699!

Untuk makluman, korang kini boleh memiliki OPPO Reno pada harga RM1,699 (harga asal : RM1,999). Manakala, OPPO Reno 10x Zoom pula ditawarkan pada harga RM2,999 (Harga asal : RM3,399). Ha! Menarik bukan? Jadi! Bagi yang berminat, korang boleh dapatkannya menerusi beberapa saluran berbeza termasuk OPPO Concept Stores, OPPO Official Sales Point seluruh Malaysia, OPPO Official Website, Lazada dan Shopee.


Kedai Konsep Pertama Legion Dilancarkan Di Digital Mall

Lenovo merupakan jenama yang tidak asing lagi di Malaysia. Permintaan yang memberansangkan dari kalangan peminat tempatan membuatkan Lenovo mengambil keputusan untuk membuka kedai konsep Legion yang pertama di negara ini.

Berada di lokasi yang strategik, peminat laptop gaming kini boleh mengunjungi kedai konsep Legion di Digital Mall, Petaling Jaya. Premis seluas 930 kaki persegi ini menyediakan zon pengalaman kepada pengunjung untuk mencuba sendiri peranti realiti maya (VR) dan barisan produk komputer Legion yang dipamerkan.

Sehubungan dengan itu, ia sekaligus dapat memberi lebih banyak pilihan kepada peminat komputer gaming di Malaysia.

Dalam masa sama, Lenovo turut mengadakan promosi untuk produk terpilih mereka. Bermula 1 Februari hingga 31 Mac 2018, pelanggan boleh mendapatkan hadiah bernilai sehingga RM508 apabila mereka membeli produk Legion di kedai eksklusif Lenovo atau kedai rasmi atas talian.